Ποιος Σκότωσε τον Άκροϋντ - Βικιπαίδεια\nΟ Θάνατος του Ρότζερ Άκροϋντ, αγγλ. The Murder of Roger Ackroyd, που έχει αποδοθεί στα Ελληνικά και ως Ποιος Σκότωσε τον Ρότζερ Άκροϋντ, είναι ένα έργο αστυνομικής φαντασίας της Άγκαθα Κρίστι, που κυκλοφόρησε τον Ιούνιο του 1926 στο Ηνωμένο Βασίλειο από τους William Collins, Sons και στις ΗΠΑ από τους Dodd, Mead & Co. Είναι το 3ο μυθιστόρημα με τον Πουαρό, που εμφανίζεται ως ο κύριος ντιτέκτιβ.\nΟ Ηρακλής Πουαρό έχει αποσυρθεί σε ένα χωριό, κοντά στο σπίτι του φίλου του Ρότζερ Άκροϋντ, με σκοπό να καλλιεργήσει λαχανικά. Όταν ο Άκρουντ δολοφονείται, ο Πουαρό πρέπει να αφήσει τη ραστώνη του και να λύσει την υπόθεση.\nΤο έργο έγινε ευρέως δεκτό στους αναγνώστες από την πρώτη του έκδοση. Το 2013 η Βρετανική Ένωση Αστυνομικών Συγγραφέων το ψήφισε ως το καλύτερο του είδους του. Είναι ένα από τα πιο γνωστά, αν και αμφιλεγόμενα έργα της Ά. Κρίστι: το πρωτότυπο τελείωμα του έργου είχε σημαντικό αντίκτυπο στα αστυνομικά μυθιστορήματα. Η σύντομη βιογραφία της Ά. Κρίστι, που περιλαμβάνεται στις βρετανικές εκδόσεις του 21ου αι., το αναφέρει ως το αριστούργημά της, αν και ο κριτικός Ρόμπερτ Μπάρναρντ το θεωρεί ένα συμβατικό της έργο.\nΣτο Κινγκς Άμποτ η πλούσια χήρα κα Φέραρς γίνεται αυτόχειρας, πράγμα που γεμίζει θλίψη τον μνηστήρα της χήρο Ρότζερ Άκροϋντ. Σε δείπνο το ίδιο βράδυ στο σπίτι του Άκροϋντ στο μέγαρο Φέρνλυ Παρκ οι καλεσμένοι είναι: η κα Άκροϋντ (σύζυγος του αδελφού του Σέσιλ), η κόρη της Φλόρα, ο κυνηγός μεγάλων θηραμάτων ταγματάρχης Μπλαντ, ο προσωπικός γραμματέας του Άκροϋντ Τζέφρυ Ρέιμοντ και ο δρ Τζέιμς Σέπαρντ, που ο Άκροϋντ είχε καλέσει νωρίτερα την ημέρα εκείνη. Κατά το δείπνο η Φλόρα αναγγέλλει τον αρραβώνα της με τον Ραλφ Πέιτον, προγονό του Άκροϋντ (γιο της συζύγου του Άκροϋντ από προηγούμενο γάμο της). Έπειτα από το δείπνο, ο Άκροϋντ αποκαλύπτει στο γραφείο του στον Σέπαρντ, ότι η κα Φέραρς του είχε εκμυστηρευτεί ότι εκβιαζόταν για τον φόνο του συζύγου της. Μετά ζητά από τον Σέπαρντ να φύγει, για να διαβάσει μία επιστολή της κας Φέραρς, που μόλις έφτασε με το ταχυδρομείο, η οποία περιέχει το σημείωμα πριν την αυτοκτονία της. Όταν ο Σέπαρντ φτάνει σπίτι του, λαμβάνει ένα τηλεφώνημα από τον Πάρκερ -τον μπάτλερ του Ρότζερ- ο οποίος ισχυρίζεται ότι ο Άκροϋντ είναι νεκρός. Ο Σέπαρντ επιστρέφει στο Φέρνλυ Παρκ, αλλά ο Πάρκερ αρνείται ότι έκανε τέτοιο τηλεφώνημα. Ωστόσο ο Σέπαντ, ο Ρέιμοντ και ο Μπλαντ βρίσκουν τον Άκροϋντ στο γραφείο του νεκρό, από ένα εγχειρίδιο της συλλογής του.\nΟ Ηρακλής Πουαρό, που ζει στο χωριό έχοντας αποσυρθεί, καλείται από τη Φλόρα. Αυτός δεν πιστεύει ότι ο Πέιτον σκότωσε τον Άκροϋντ, αν και η αστυνομία βρήκε ίχνη του στο παράθυρο και εκείνος εξαφανίστηκε. Ο Πουαρό μαθαίνει λίγα σημαντικά πράγματα για τη υπόθεση: όλοι στο σπίτι, εκτός της καμαριέρας Ούρσουλας Μπουρν, έχουν άλλοθι, αν και ο Ρέιμοντ και ο Μπλαντ άκουσαν τον Άκροϋντ να μιλά με κάποιον, αφού είχε φύγει ο δρ Σέπαρντ. Η Φλόρα ήταν η τελευταία που τον είχε δει εκείνο το βράδυ. Ο δρ Σέπαρντ, καθώς πήγαινε σπίτι του, είχε συναντήσει έναν ξένο στην είσοδο του Φέρνλυ Παρκ. Ο Άκροϋντ είχε συναντήσει ένα αντιπρόσωπο μία εταιρείας μαγνητοσκόπησης λίγες ημέρες πριν. Ο Πάρκερ θυμάται ότι είχε δει μία καρέκλα σε ασυνήθιστη θέση στο γραφείο, όταν είχε βρεθεί το πτώμα και πως μετά βρέθηκε στη συνήθη της θέση. Η επιστολή της Φέραρς εξαφανίστηκε από τότε που έγινε ο φόνος. Ο Πουαρό ρωτά τον δρα Σέπαρντ να του πει τι ώρα είδε τον ξένο. Έπειτα βρίσκει ένα φτερό χήνας και ένα κομμάτι κολλαριστό λινό στο θερινό σπίτι. Επίσης ένα δαχτυλίδι με την επιγραφή "από τη Ρ." στην πίσω αυλή.\nΑργότερα αποκαλύπτεται ότι ο Ρέϋμοντ και η κα Άκροϋντ είναι χρεωμένοι. Ο θάνατος του Άκροϋντ θα έλυνε το θέμα, καθώς έχουν να λάβουν από τη διαθήκη του. Η Φλόρα καταθέτει ότι δεν είδε τον θείο της έπειτα από το δείπνο· έπαιρνε χρήματα από το υπνοδωμάτιό του. Η ομολογία της ρίχνει αμφιβολίες στα άλλοθι των άλλων και αφήνει τον Ρέιμοντ και τον Μπαλντ ως τα τελευταία άτομα, που είδαν τον Άκροϋντ ζωντανό. Ο Μπλαντ αποκαλύπτει ότι είναι μυστικά ερωτευμένος με τη Φλόρα. Ο Πουαρό συγκαλεί δεύτερη συγκέντρωση, στην οποία βρίσκονται: ο μπάτλερ Πάρκερ, η οικονόμος κα Ράσελ και ο Ραλφ Πέιτον, που εν τω μεταξύ τον είχε βρει ο Πουαρό. Τους αποκαλύπτει ότι το φτερό χήνας ήταν θήκη ηρωΐνης και ανήκε στον νόθο γιο της κας Ράσελ, τον "ξένο" που συνάντησε ο Σέπαρντ τη βραδιά του φόνου. Τους πληροφορεί ότι η Ούρσουλα είχε παντρευτεί μυστικά τον Πέιτον, καθώς το δαχτυλίδι ανέφερε το όνομά της. Το πέταξε ο Πέιτον από θυμό, όταν αυτή είπε στον θείο του τον γάμο τους και εκείνος την απέλυσε. Ο Πουαρό, μόλις λαμβάνει ένα τηλεγράφημα, τους πληροφορεί ότι τώρα ξέρει την ταυτότητα του δράστη. Δεν αποκαλύπτει το όνομα, αλλά λέει μία προειδοποίηση (για τον δράστη). Όταν ο Πουαρό μένει μόνος με τον Σέπαρντ, του αποκαλύπτει ότι ξέρει πως αυτός είναι ο δράστης.\nΟ Σέπαρντ ήταν που εκβίαζε την κα Φέραρς και σκότωσε τον Άκροϋντ για να μην το μάθει. Ο Πουαρό εκτιμά ότι το σημείωμα αυτοκτονίας ανέφερε το όνομα του δρα και ότι ο Σέπαντ το πήρε μετά τον φόνο. Έπειτα χρησιμοποίησε το μαγνητόφωνο του Άκροϋντ για να φανεί ότι εκείνος ζούσε ακόμη ζούσε, όταν αυτός είχε αναχωρήσει· έπειτα δημιούργησε ίχνη του Πέιτον στο παράθυρο του γραφείου. Ο Πουαρό είχε παρατηρήσει μία ασυνέπεια στον χρόνο συνάντησης στην είσοδο, που ανέφερε ο Σέπαρντ. Επειδή ήθελε να βρίσκεται εκεί όταν θα ανακαλυπτόταν το πτώμα, ζήτησε από έναν ασθενή του να τού τηλεφωνήσει έπειτα από τον φόνο, για να έχει μία δικαιολογία να επιστρέψει στο Φέρνλυ Παρκ. Το τηλεγράφημα στον Πουαρό το είχε επιβεβαιώσει. Όταν κανείς δεν ήταν στο γραφείο, ο Σέπαρντ μετακίνησε το μαγνητόφωνο και έβαλε το κάθισμα (επάνω στο οποίο είχε το μαγνητόφωνο) στη θέση του. Ο Πουαρό τού λέει ότι όλα αυτά θα αναφερθούν στη αστυνομία αύριο το πρωί. Ο δρ Σέπαρντ συνεχίζει να γράφει την αναφορά του για την έρευνα τού Πουαρό (είναι το ίδιο το μυθιστόρημα) παραδεχόμενος την ενοχή του και λέγοντας πως σκοπός του ήταν ο Πουαρό να αποτύχει να λύσει την υπόθεση. Ο επίλογος του έργου είναι το σημείωμα αυτοκτονίας του.\nΗρακλής Πουαρό. Έχει αποσυρθεί από την εργασία του ως ιδιωτικός ντιτέκτιβ, αλλά αναλαμβάνει να βοηθήσει τις έρευνες, καθώς το θύμα ήταν φίλος του.\nδρ Τζέιμς Σέπαρντ. Ο τοπικός γιατρός, βοηθός του Πουαρό στις έρευνες και ο αφηγητής της υπόθεσης.\nεπιθεωρητής Ντέιβις. Ο τοπικός επιθεωρητής του Κίνγκς Άμποτ, που είναι ο αξιωματικός της έρευνας.\nεπιθεωρητής Ράγκλαν. Ερευνητής της αστυνομίας, από την κοντινή πόλη του Κράντσεστερ.\nσυνταγματάρχης Μέλροουζ. Ανώτερος αστυφύλακας της κομητείας.\nΡότζερ Άκροϋντ. Το θύμα της υπόθεσης. Ένας πλούσιος επιχειρηματίας, χήρος. Αποφασίζει να νυμφευτεί την κα Φέραρς, αλλά στενοχωριέται όταν εκείνη πεθαίνει.\nκα Φέραρς. Μία χήρα, που φήμες την θέλουν να έχει δηλητηριάσει τον σύζυγό της Άσλεϋ Φέραρς, έναν συνήθως μεθυσμένο. Αυτή γίνεται αυτόχειρας στην αρχή του έργου.\nκα Άκροϋντ. Χήρα του Σέσιλ Άκροϋντ, αδελφού του Ρότζερ. Αυτή με την κόρη της ζουν στο Φέρνλυ Παρκ τα δύο τελευταία έτη και εξαρτώνται οικονομικά από τον Ρότζερ.\nΦλόρα Άκρϋντ. Κόρη τού Σέσιλ Άκροϋντ. Ζητά από τον Πουαρό την έρευνα της υπόθεσης. Είναι αρραβωνιασμένη με τον Ραλφ κατ' απαίτηση του θείου της, χωρίς να γνωρίζει ότι ο Ραλφ είναι ήδη νυμφευμένος με την Ούρσουλα Μπουρν.\nλοχαγός Ραλφ Πέιτον. Γιος της συζύγου τού Ρότζερ, από προηγούμενο γάμο της. Αναφέρεται και ως "υιοθετημένος" από τον Ρότζερ. Έχει νυμφευτεί μυστικά την Ούρσουλα Μπουρν και είναι ο πρώτος ύποπτος για τον φόνο.\nταγματάρχης Χέκτορ Μπλαντ. Φίλος του Άκροϋντ, κυνηγός μεγάλων θηραμάτων, φιλοξενούμενος στο μέγαρο. Είναι μυστικά ερωτευμένος με τη Φλόρα. Ήταν παρών όταν βρέθηκε το πτώμα.\nΤζέφρυ Ρέϋμοντ. Ο γραμματέας του Άκροϋντ, νέος και δραστήριος στη δουλειά του. Ήταν παρών όταν βρέθηκε το πτώμα του αφεντικού του.\nΤζον Πάρκερ. Ο μπάτλερ του Άκροϋντ. Ισχυρίζεται ότι δεν τηλεφώνησε στον Σέπαρντ για να έρθει στο Φέρνλυ Παρκ, τη νύχτα που θανατώθηκε ο Άκροϋντ. Ήταν παρών όταν βρέθηκε το πτώμα.\nΕλίζαμπεθ Ράσελ. Η οικονόμος του σπιτιού τού Άκροϋντ. Ελκυστική γυναίκα για την ηλικία της.\nΟύρσουλα Μπουρν. Η καμαριέρα του Άκροϋντ. Μία ευγενής, που λόγω ένδειας αναγκάστηκε να υπηρετεί. Είναι μυστικά παντρεμένη με τον Ραλφ και, όταν το λέει στον Άκροϋντ, απολύεται.\nΤσαρλς Κεντ. Νόθος γιος του Ράσελ. Εθισμένος στα ναρκωτικά, φθάνει πρόσφατα από τον Καναδά. Συναντά τον Σέπαρντ στην είσοδο του Φέρνλυ Παρκ τη νύχτα του φόνου.\nΚάρολαϊν Σέπαρντ. Η μεγαλύτερη αδελφή του δρα, γεροντοκόρη. Έχει την ιδιότητα να μαθαίνει όλες τις δραστηριότητες του χωριού.\nκα Φόλιοτ. Η μεγαλύτερη αδελφή της Ούρσουλα. Αυτό το έκρυψε, όταν ζήτησε να γίνει καμαριέρα του Άκροϋντ και έφερε συστάσεις.\nκος Χάμοντ. Ο δικηγόρος του Άκροϋντ.\nκαμαρότος πλοίου. Ένας ασθενής του Σέπαρντ, που μετά βρέθηκε να τού έχει τηλεφωνήσει από τον τοπικό σταθμό τραίνων. Ο Πουαρό το επαληθεύει με ένα τηλεγράφημα από το πλοίο εκείνου.\nΑνακτήθηκε από "https://el.wikipedia.org/w/index.php?title=Ποιος_Σκότωσε_τον_Άκροϋντ&oldid=9228496"\nΜυθιστορήματα του 1926\nΤελευταία τροποποίηση 16:22, 4 Ιανουαρίου 2022.


Οκτώβριος | 2018 | Δημόσια Κεντρική Βιβλιοθήκη Καρπενησίου\nPosted on 3 Οκτωβρίου 2018 by library\nΚαρπενήσι 28 Σεπτεμβρίου 2018\n«Ποιός είπε ότι η ανάγνωση βιβλίων πρέπει να είναι μια μοναχική διαδικασία;\nΟι λέσχες ανάγνωσης ανά την Ελλάδα και τον κόσμο φέρνουν σε επαφή ανθρώπους που αγαπούν τα βιβλία και τις ιστορίες και θέλουν να το μοιραστούν με άλλους.\n‘’Λέσχη Ανάγνωσης’’ ονομάζεται μια ομάδα ανθρώπων που έχουν συμφωνήσει να συναντιούνται σε τακτά διαστήματα (συνήθως μία φορά τον μήνα) και να συζητούν για βιβλία που αποφάσισαν να διαβάσουν από κοινού.\nΗ Λέσχη Ανάγνωσης αποτελεί ουσιαστικά μια παρέα, με κοινό παρανομαστή και επιδίωξη την ανάγνωση και τη συζήτηση. Λειτουργεί με απλό τρόπο αποσκοπώντας στην καλλιέργεια της σχέσης μας με το διάβασμα, ένας ευχάριστος και εποικοδομητικός τρόπος για την ελεύθερη ώρα μας.\nΜπορείτε να ασχοληθείτε με διάφορα λογοτεχνικά είδη (μυθιστόρημα, διήγημα, ποίηση, δοκίμιο) ή να επιλέξετε μια συγκεκριμένη θεματολογία. Ενδεικτικά αναφέρουμε τις λέσχες που ασχολούνται με τη μαθηματική λογοτεχνία, τη φιλοσοφία, τη γαστρονομία. Όλα εξαρτώνται απ’ τα ενδιαφέροντα των μελών της».\nΑπόσπασμα από την ιστοσελίδα του ΕΚΕΒΙ (Εθνικό Κέντρο Βιβλίου) για τις λέσχες ανάγνωσης.\nΣας ανακοινώνουμε ότι και φέτος θα συνεχίσει τη λειτουργία της η λέσχη ανάγνωσης της βιβλιοθήκης μας. Ένα όμορφο ταξίδι ξεκινά παρέα με το διάλογο και την ανταλλαγή εντυπώσεων, εμπειριών και συναισθημάτων. Θα ταξιδέψουμε στον υπέροχο κόσμο των βιβλίων. Η πρώτη συνάντησή μας θα πραγματοποιηθεί την Τετάρτη 10 Οκτωβρίου 2018 και ώρα 18:30 στο αναγνωστήριο της βιβλιοθήκης.


Spiderhead: Αρκεί ένας Chris Hemsworth για να σώσει μία ταινία; | Review - Unboxholics.com\n21 Ιουνίου 2022 10:44\nΕκκεντρική ιδιοφυία, διευθύνει ένα φουτουριστικό σωφρονιστικό ίδρυμα και πειραματίζεται με φάρμακα πάνω σε καταδικασμένους κακοποιούς. Μέρος της συμφωνίας για την εθελοντική τους προσφορά στις έρευνές του είναι, αντί να τους έχει κλειδωμένους μέσα σε κελιά, αυτοί θα μπορούν να γυρίζουν ελεύθεροι στους διαδρόμους της ιδιότυπης φυλακής απολαμβάνοντας παράλληλα τις ανέσεις που τους προσφέρει το υπερσύγχρονο ίδρυμα. Μέσα σε ένα κατάλευκο δωμάτιο, οι κρατούμενοι φορούν μία χειρουργικά προσαρτημένη συσκευή μέσω της οποίας τους χορηγείται δόσεις φαρμακευτικών ουσιών, ενώ ο οραματιστής επιχειρηματίας καταγράφει τις αντιδράσεις τους. Εκεί, βρίσκεται κι ένας κρατούμενος, ο οποίος αντιλαμβάνεται ότι κάτι πηγαίνει λάθος σε όλο αυτό το φαινομενικά ιδανικό και δίκαιο περιβάλλον.\nΗ ταινία είναι βασισμένη στο διήγημα Escape from Spiderhead του George Saunders που δημοσιεύθηκε στο New Yorker. Τη σκηνοθεσία αναλαμβάνει ο Joseph Kosinski των Tron: Legacy και Top Gun: Maverick, ενώ πρωταγωνιστούν οι: Chris Hemsworth, Miles Teller και Jurnee Smollett. Τη διασκευή της ιστορίας του Saunders επωμίζονται οι Rhett Reese και Paul Wernick. Δυο άνθρωποι που γνωρίζουν πολύ καλά το στοιχείο της σάτιρας και της μαύρης κωμωδίας. Για όσους δε θυμούνται, το συγκεκριμένο δίδυμο έχει συνεργαστεί και στο παρελθόν για να γράψει τα σενάρια των πετυχημένων Deadpool και Zombieland.\nΚι όμως, παρότι μαζεύτηκε τόσο ταλέντο πίσω, αλλά και μπροστά από τις κάμερες, το τελικό αποτέλεσμα, είναι πολύ πιθανό να σας αφήσει αδιάφορους. Το θετικό της στοιχείο, οι ερμηνείες των πρωταγωνιστών δηλαδή, είναι αυτό που τελικά κάνει κάπως την θέασή της ενδιαφέρουσα. Όποτε τους δίνεται η ευκαιρία, τόσο ο Hemsworth όσο και ο Teller, προσπαθούν να κρατήσουν την ένταση και την δραματικότητα της σκηνής σε υψηλά επίπεδα, χωρίς ιδιαίτερη επιτυχία βέβαια, καθώς το κείμενο, μάλλον δεν τους βοηθάει και πολύ. Κάτι παρόμοιο συμβαίνει και με την σκηνοθεσία του Kosinski, η οποία πέρα από κάποιες πραγματικά αξιόλογες ιδέες, συνολικά, πέφτει σε ευκολίες χωρίς να αποφεύγει τα γνωστά κλισέ του είδους.\nΣτον αντίποδα, η σκηνογραφία της ταινίας δεν περιορίζεται μόνο στην αισθητική και στην ατμόσφαιρα. Όπως έχει συμβεί στο παρελθόν με παρόμοιες ταινίες τύπου Ex Machina, όπου η δράση συμβαίνει σε περιορισμένο χώρο και με λίγους ηθοποιούς, έτσι κι εδώ, το σκηνικό έχει στηθεί με τέτοιο τρόπο ώστε να συμμετέχει ενεργά στο περιεχόμενο του κειμένου, αλλά και για να αποκαλύψει σκηνές-κλειδιά για την εξέλιξη της πλοκής. Ο διευθυντής σκηνογραφίας είναι ο Jeremy Hindle, που κατάφερε σε συνεργασία με τον σκηνοθέτη του να παρουσιάσουν ένα πραγματικά εξαιρετικό αποτέλεσμα, αποδεικνύοντας ότι, όταν υπάρχει ευρηματικότητα, μπορείς να μετατρέψεις τα πάντα υπέρ σου.\nΔιότι, αν υπήρχε η κατάλληλη υποστήριξη από το κείμενο ή ένα όραμα από τον Kosinski, στοιχεία όπως το σασπένς, η αίσθηση του εγκλεισμού, τα διλήμματα που φυτεύει συνεχώς στο μυαλό του ήρωα της ταινίας ο ανταγωνιστής του, θα μπορούσαν πραγματικά να απογειωθούν. Κάτι τέτοιο δε συνέβη. Η ταινία δεν εκμεταλλεύεται τις αρετές της και τα συγκεκριμένα στοιχεία απουσιάζουν. Για παράδειγμα, αναφέραμε πιο πάνω το Ex Machina του Alex Garland. Σίγουρα θα θυμάστε με πόση μαεστρία χειρίστηκε τους χαρακτήρες του, αλλά και την ιδιαίτερη μεθοδικότητα στη δράση μέχρι να φτάσουμε στο λυτρωτικό φινάλε. Μέσα σε μία ώρα και πενήντα λεπτά, ο Garland, είχε καταφέρει να σε κάνει “ένα” με το περιβάλλον και τους ήρωες του, την ατμόσφαιρα, την μουσική, το τοπίο, με τα πάντα.\nΣυνοψίζοντας, το θρίλερ επιστημονικής φαντασίας Spiderhead του Joseph Kosinski, μάλλον αφέθηκε στην δυναμική που κουβαλάει το brand name του Chris Hemsworth και κάπου στη διαδρομή ξέχασε να μας αφηγηθεί μία καλή ιστορία. Υπό άλλες συνθήκες, μία ταινία η οποία πραγματεύεται μεταξύ άλλων τα όρια της επιστήμης και τον ρόλο των πειραματόζωων στα ερευνητικά κέντρα, θα μπορούσε να προσφέρει τροφή για έντονο προβληματισμό.\nTags: ελληνικό netflix netflix chris hemsworth Review κριτική


Ομηρική Ιθάκη - Νήσος Κάλαμος: Η περιγραφή του σπηλαίου των νυμφών της Ομηρικής Ιθάκης\nΗ περιγραφή του σπηλαίου των νυμφών της Ομηρικής Ιθάκης\n''Φόρκυνος μεν οδ' εστί λιμήν, αλίοιο γέροντος, ήδε δ' επί κρατός λιμένος τανύφυλλος ελαίη, αγχόθι δ΄ αυτής άντρον επήρατον...τούτο δε τοι σπέος ευρύ κατηρεφές.\n''δύο δε τε οι θύραι εισίν, αι μεν προς Βορέαο καταιβαταί ανθρώποισιν, αι δ' αυ προς Νότον εισί θεώτεραι, ουδέ τι κείνη άνδρες εσέρχονται, αλλ΄ αθανάτων οδός έστιν.\nΑυτό εδώ είναι το λιμάνι του Φόρκυνος, του θαλάσσιου γέροντα, αυτή εδώ στην άκρη του λιμανιού είναι η πλατύφυλλη ελιά, και κοντά της είναι ωραία σπηλιά... αυτό το σπήλαιο είναι ευρύχωρο και θολωτό.\nΥπάρχουν σ' αυτό και δυο θύρες, η μια προς το βορρά, για να περνούν οι άνθρωποι, και η άλλη πάλι προς το νότο για τους θεούς μόνο, από εκείνη ποτέ δεν μπαίνουν άνθρωποι, αλλά είναι η είσοδος των αθανάτων.\nΟ Οδυσσέας έχει φτάσει στην Ιθάκη με την βοήθεια των Φαιάκων στο λιμάνι του Φόρκυνος και η Αθηνά του υποδεικνύει, πως κοντά του υπάρχει μια σπηλιά και τον συμβουλεύει να κρύψει εκεί τα δώρα που του έδωσαν το βασιλικό ζευγάρι των Φαιάκων, Αλκίνοος και Αρήτη.\nΟι φωτογραφίες μου (και βίντεο), είναι αποκαλυπτικές και αποδεικτικές για αυτό το σπήλαιο!! Όπως ακριβώς το περιγράφει ο Όμηρος:\n1. Είναι κοντά στο λιμάνι του Φόρκυνος.\n2. Στην άκρη του λιμανιού υπάρχουν ακόμη πολλές πλατύφυλλες ελιές.\n3. Το σπήλαιο είναι κοντά σε πλατύφυλλες ελιές (σήμερα αυτές είναι δίπλα στον χωματόδρομο, Κάλαμος - Κεφάλι).\n4. Είναι ευρύχωρο.\n5. Είναι θολωτό.\n6. Έχει δυο θύρες.\n7. Η μια είσοδος είναι προσανατολισμένη προς βορρά.\n8. Η άλλη είσοδος είναι προσανατολισμένη προς νότο.\n9. Οι άνθρωποι μπορούν να μπουν μόνο από την είσοδο προς βορρά, (από αυτή μπήκα και εγώ).\n10. Η είσοδος προς νότο (των αθανάτων) είναι όντως κλειστή.\nΑκόμη δυο αποκαλυπτικά αποσπάσματα της Ομηρικής Οδύσσειας από τα οποία ταιριάζει απόλυτα ότι η Ομηρική Ιθάκη είναι η νήσος Κάλαμος.


Χειμώνας χωρίς πανωφόρι γίνεται; Δεν γίνεται. Φέτος όμως τα πράγματα είναι πολύ διαφορετικά. Θέλουμε τζακετ που είναι ζεστά (σαν το πάπλωμά μας) θέλουμε όμως και παλτό που να είναι διαχρονικά και θα τα φορέσουμε με την ίδια άνεση πάνω από τα πλεκτά φορέματά μας, αλλά και με τις φόρμες μας. Αν ψάχνεις έμπνευση θα τη βρεις στα πανωφόρια της Gigi Hadid. Που περπατά στους δρόμους της κρύας Νέας Υόρκης (πάντα μαζί με την κόρη της) και συνεχίζει το σερί με τις εντυπωσιακές εμφανίσεις ως νέα μαμά.\nΦέτος οι τάσεις της μόδας στα παλτό ποικίλουν. Από τη μία έχουμε τα oversized παλτό (η άνεση συνεχίζει να είναι ο κοινός παρονομαστής στο στιλ μας αυτό το διάστημα) σε μονόχρωμα neutrals, bold αποχρώσεις ή με prints. Από την άλλη έχουμε τα shearling jacket, τα shackets και τις καμπαρντίνες. Και τέλος έχουμε τα πολύ άνετα duvet jacket, τα αγαπημένα puffer μπουφάν που μας κάνουν να νιώθουμε φουλ ζεστές και άνετες. Όπως είναι φυσικό θέλουμε να τα φοράμε συνέχεια. Ειδικά με τα loungewear look μας. Η Gigi Hadid έχει δείξει ξεκάθαρα τις επιλογές της στα πανωφόρια, την ώρα που απολαμβάνει τη βόλτα της με την κόρη της στους δρόμους της παγωμένης Νέας Υόρκης.\nΤο street style της Gigi Hadid έχει διαφορετικά styles σε πανωφόρια\nGetty Images/Ideal Image / Gotham/Contributor\nΗ Gigi Hadid έχει φορέσει ήδη 2 παλτό που έχουν διαχρονική αξία. Το μακρύ Thom Browne camel παλτό με τις ρίγες στο αριστερό μανίκι που έχει σταθερή θέση στην ντουλάπα της από τις αρχές του 2019.\nΗ στιλιστική πρόταση της Gigi Hadid ήταν ο συνδυασμός του με σκισμένο τζιν σε κλασική γραμμή, σοκολατί- καφέ Dr Martens lace-up μποτάκια και το σούπερ cozy Louis Vuitton bucket hat με το monogram print του οίκου.\nGetty Images/Ideal Image / MEGA / Contributor\nΤο ίδιο ακριβώς Louis Vuitton bucket hat φόρεσε ξανά με διαφορετικό τρόπο. Αυτή τη φορά, το μοντέλο έβγαλε από την ντουλάπα της το checked Mango πανωφόρι -κοστίζει περίπου 80 ευρώ αλλά τα περισσότερα sizes είναι sold out. Και το συνδύασε με corduroy Dear Frances μπότες. Δημιουργώντας ένα look στους τόνους του καφέ, του μπεζ και του camel. Τα DMY BY DMY γυαλιά ηλίου της με τον ρετρό οβάλ σχεδιασμό ολοκλήρωσαν το σύνολό της.\nTo άνετο και κουλ πανωφόρι\nGetty Images/Ideal Image / Gotham / Contributor\nΕκτός όμως από τα stylish παλτό, η Gigi Hadid επιλέγει και το puffer jacket. Σε all time classic μαύρο, κοντό μήκος και κουκούλα ταιριάζει άψογα με το κολάν της. Όπως και με τα neon αθλητικά παπούτσια της. Το athleisure (και ζηλευτά άνετο) look της ολοκληρώθηκε με 2 πλεξούδες και τα γυαλιά ηλίου της.


Windows: Η Microsoft έκανε tease τον νέο Modern File Explorer\nΤετάρτη, 22/07/2020 · Χάρης Αναγνωστόπουλος Microsoft Windows Windows 10\nΗ Microsoft εργάζεται πυρετωδώς στη βελτίωση του Edge και την προσθήκη νέων χαρακτηριστικών. Στα πλαίσια των προσπαθειών της, δημοσιεύει τακτικά αναφορές για την πρόοδο που πραγματοποιεί και τα σχέδια της για τον browser. Στην τελευταία αναφορά της έκανε κατά λάθος tease τον νέο Modern File Explorer των Windows.\nΗ πιο μοντέρνα Εξερεύνηση των Windows που φτιάχτηκε ποτέ\nΣτις 21 Ιουλίου, ο τεχνολογικός κολοσσός δημοσίευσε μία νέα αναφορά για τον Microsoft Edge, στην οποία αναλύει πολλά στοιχεία του browser. Μία από τις κατηγορίες είναι η “Endpoint Data Loss Protection (DLP)” και στο τέλος του κειμένου της συγκεκριμένης ενότητας υπάρχει μία εικόνα που αποκαλύπτει τον Modern File Explorer.\nΤο screenshot μας δίνει μία πιο καθαρή εικόνα, από ότι είχαμε μέχρι τώρα, για τον επερχόμενο Modern File Explorer των Windows. Η γραμμή τίτλου δεν αλλάζει πολύ, στα δεξιά υπάρχουν τα κλασικά κουμπιά και οι συντομεύσεις στην αριστερή γωνία είναι τοποθετημένες σε ένα ενιαίο κρυφό μενού.\nΑκριβώς από κάτω, βλέπουμε τη γραμμή μενού και τη μπάρα πλοήγησης, που πλέον είναι πιο compact. Σε γενικές γραμμές, ο νέος Modern File Explorer έχει πιο μινιμαλιστικά γραφικά και περισσότερο flat εικονίδια. Επιπλέον, τα μενού πιάνουν λιγότερο χώρο κάνοντας την Εξερεύνηση των Windows πιο μοντέρνα από ποτέ.\nΠρος το παρόν δεν γνωρίζουμε πότε θα γίνει διαθέσιμος σε όλους ο νέος Modern File Explorer, αλλά δεν αναμένεται να φτάσει στους υπολογιστές οι οποίοι τρέχουν stable εκδόσεις πριν το 2021.\nαυτο το πραγμα θεωρειται μοντερνο;;;;;\nναι ρε βλακα, μοιαζει με mac os


Το δικτυακό τεφτέρι μου: Δημήτρις\nΑναρτήθηκε από Costas N. Kouremenos στις 9:42 π.μ.\n"Μπερεκέτιος, άρα Μπερκέτις->Βεργέτις"\nΜε τον ίδιο τρόπο πάντως μπορούμε να πούμε και Δημήτριος->Δημήτρις και να δικαιολογήσουμε το "ι"! Πάντως περισσότερο με προσπάθεια εντυπωσιασμού μου μοιάζει εμένα...\nΌσον αφορά στο περιοδικό, αυτό το link μπορεί να σας ενδιαφέρει.\nΑγαπητέ Τάσο, το σχόλιό μου για τον Μπερκέτη->Βεργέτη ήταν ειρωνικό...\nΕυχαριστώ πολύ πάντως για το λινκ του Νίκου Δήμου. Συμφωνούμε απολύτως!\nΑσφαλώς και δε διαφώνησα με το σχόλιο. Απλώς επέκτεινα λίγο την ειρωνεία με χιουμοριστική διάθεση και κατέληξα πάλι στο "Δημήτρις".\nΈγραψα όμως και τη γνώμη μου για το σκεπτικό με το οποίο το "η" μερικές φορές γίνεται "ι", για να μη θεωρήσετε πως σοβαρολογούσα.


ΝΕΟ ΕΛΙΚΟΠΤΕΡΟ ΓΙΑ ΤΟΝ ΕΣ: Ξεκίνησε η έρευνα για την ανάπτυξή του - ΝΑΤΟ - NEMESIS HD\nΗ Γαλλία, η Γερμανία, η Ελλάδα, η Ιταλία και το Ηνωμένο Βασίλειο ανακοίνωσαν την έναρξη ενός πολυεθνικού που ως στόχο έχει τη δημιουργία νέου τύπου ελικοπτέρων.\nΈνας σημαντικός αριθμός μεσαίων δυνατοτήτων ελικοπτέρων πολλαπλών ρόλων που χρησιμοποιούνται επί του παρόντος από τα μέλη του ΝΑΤΟ θα φτάσουν στο τέλος του κύκλου ζωής τους κατά την περίοδο 2035 – 2040 δημιουργώντας την επακόλουθη ανάγκη για αντικατάστασή τους.\nΤο έργο Next Generation Rotorcraft στοχεύει στην ανάπτυξη μιας λύσης για αυτές τις επερχόμενες απαιτήσεις, αξιοποιώντας ένα ευρύ φάσμα πρόσφατων εξελίξεων στην τεχνολογία, τις μεθόδους παραγωγής, καθώς και στα επιχειρησιακά σχέδια.\nΤα επόμενα χρόνια, εμπειρογνώμονες από τα συνεργαζόμενα κράτη θα καλύψουν ένα εξαντλητικό πρόγραμμα εργασίας, ξεκινώντας με τον καθορισμό μιας λίστας απαιτήσεων και ενός πολυφασικού σχεδίου συνεργασίας για τον νέο τύπο ελικοπτέρου.\n«Επενδύοντας τους πόρους μας και διοχετεύοντας τις αναπτυξιακές μας πρωτοβουλίες μέσω ενός πολυεθνικού πλαισίου, διασφαλίζουμε ότι οι Σύμμαχοι είναι εξοπλισμένοι με τις καλύτερες διαθέσιμες δυνατότητες, οι οποίες συμβάλλουν στη διατήρηση της τεχνολογικής προόδου του ΝΑΤΟ» τόνισε ο Αναπληρωτής Γενικός Γραμματέας του ΝΑΤΟ.\nΟ ΕΛΛΗΝΙΚΟΣ ΣΤΡΑΤΟΣ ΑΠΛΩΝΕΤΑΙ ΠΑΝΤΟΥ: Φυλάκια σε Γαύδο και Οθωνούς


«Πρόσκληση τακτικής συνεδρίασης του ΔΗΜΟΤΙΚΟΥ ΣΥΜΒΟΥΛΙΟΥ Δήμου Πύλης (22-01-2016)» | ΔΗΜΟΣ ΠΥΛΗΣ\n18 Ιαν 2016 05 Φεβ 2016 ΔΕΛΤΙΑ ΤΥΠΟΥ, ΔΗΜΟΥ\nΠύλη, 18 Ιανουαρίου 2016\nΣύμφωνα με τις διατάξεις του άρθρου 67 του Ν. 3852/2010 (Φ.Ε.Κ. Α΄/87/07-06-2010) και τις όμοιες της παρ. 4 του άρθρου 163 του Ν. 3463/2006 (Φ.Ε.Κ. Α΄/114), σας καλούμε σε τακτική συνεδρίαση, στην αίθουσα συνεδριάσεων του Δημοτικού Καταστήματος Πύλης (Ηρώων 1940-1), στις είκοσι δύο (22) Ιανουαρίου 2016, ημέρα Παρασκευή και ώρα 14.00 με τα παρακάτω θέματα ημερήσιας διάταξης:\n1. Έγκριση απόφασης του Δ.Σ. του Οργανισμού Κοινωνικών, Πολιτιστικών, Αθλητικών Δράσεων (Ο.Κ.Π.Α.Δ.) Δήμου Πύλης, σχετικά με την διόρθωση του προϋπολογισμού του Ο.Κ.Π.Α.Δ. Δήμου Πύλης, οικονομικού έτους 2016.\n2. Ψήφιση Τμήματος Ολοκληρωμένου Πλαισίου Δράσης (Ο.Π.Δ.) Δήμου Πύλης, οικ. έτους 2016, που αφορά τον Οργανισμό Κοινωνικών, Πολιτιστικών, Αθλητικών Δράσεων (Ο.Κ.Π.Α.Δ.) Δήμου Πύλης.\n3. Ανατροπή αναλήψεων υποχρέωσης.\n4. Αποδοχή όρων αναχρηματοδότησης των ήδη συναφθέντων δανείων του Δήμου Πύλης Ν. Τρικάλων με το Τ.Π. και Δανείων, σύμφωνα με τις παρ. 1 και 2 του άρθρου 81 του Ν. 4316/2014, την 3541/15-1-2015 απόφαση Δ.Σ. του Τ.Π. & Δανείων και την 3576/17-12-2015 τροποποιητική αυτής.\n5. Έγκριση τριμηνιαίας έκθεσης εσόδων – εξόδων Δ’ τριμήνου 2015.\n6. Αποδοχή χρηματοδότησης για πρόληψη και αντιμετώπιση ζημιών και καταστροφών που προκαλούνται από θεομηνίες (ΣΑΕ 055).\n7. Τροποποίηση προϋπολογισμού του Δήμου, οικ. έτους 2016.\n8. Απόδοση τακτικής επιχορήγησης στον Οργανισμό Κοινωνικών, Πολιτιστικών, Αθλητικών Δράσεων (Ο.Κ.Π.Α.Δ.) Δήμου Πύλης.\n9. Έγκριση Κ.Α. για τέλη κυκλοφορίας και παράβολα ΚΤΕΟ του προϋπολογισμού του Δήμου Πύλης, έτους 2016, να είναι δεκτικοί για την έκδοση χρηματικών ενταλμάτων προπληρωμής.\n10. Έγκριση του Κ.Α. 20-7325.001 για την επέκταση δημοτικού φωτισμού, προϋπολογισμού, έτους 2016, του Δήμου Πύλης, να είναι δεκτικός για την έκδοση χρηματικών ενταλμάτων προπληρωμής.\n11. Έγκριση συνδρομής εφημερίδων.\n12. Εκποίηση ακινήτων στην Τ.Κ. Πηγής.\n13. Καθορισμός δικαιώματος χρήσης της γεφυροπλάστιγγας στην Τοπική Κοινότητα Δροσερού – έγκριση εκμίσθωσης.\n14. Έγκριση εκμίσθωσης καλλιεργήσιμης γης στην Τ.Κ. Πηγής.\n15. Αίτηση Κάκια Αποστόλου για διακοπή μίσθωσης δημοτικής αποθήκης στην Τ.Κ. Γαρδικίου.\n16. Αίτηση Ξηντάρα Ασπασίας για μείωση μισθωμάτων δημοτικών ακινήτων στην Τ.Κ. Πύλης.\n17. Καταγγελία συμβάσεων μίσθωσης ακινήτων.\n18. Εισήγηση οικονομικής υπηρεσίας για διαγραφές χρεών από βεβαιωθέντα πρόστιμα ΚΟΚ.\n19. Εισήγηση οικονομικής υπηρεσίας για διαγραφή ή συμψηφισμό ποσού από παράβολο για έκδοση άδειας μουσικής.\n20. Έγκριση της αριθμ. 77/2015 απόφασης του Διοικητικού Συμβουλίου του Ο.Κ.Π.Α.Δ. Δήμου Πύλης αναφορικά με την τροποποίηση προϋπολογισμού οικ. έτους 2015.\n21. Έγκριση Τοπικού Σχεδίου Διαχείρισης Αποβλήτων του Δήμου Πύλης.\n22. Απόφαση – γνωμοδότηση για κοπή δένδρων εντός κοινοχρήστων χώρων στην Τ.Κ. Φήκης.\n23. Αίτηση αναδόχου του έργου «Πλακόστρωση πεζοδρομίων Τ.Κ. Παλαιομοναστήρου» για χορήγηση παράτασης προθεσμίας περαίωσης του έργου.\n25. Επανέγκριση 1ου Α.Π. εκτέλεσης του έργου «Διάνοιξη του αντιπυρικού δασικού δρόμου Γ΄ κατηγορίας στη θέση «Φορτώσι – Βάκαρι – Παλαιομονάστηρο».\n26. Έγκριση πρωτοκόλλου προσωρινής και οριστικής παραλαβής του έργου «Αποκατάσταση οδού στην είσοδο του οικισμού Νεράιδας».\n27. Έγκριση πρωτοκόλλου προσωρινής και οριστικής παραλαβής του έργου «Κατασκευή μικρών τεχνικών στην Τ.Κ. Παλαιοκαρυάς».\n28. Έγκριση πρωτοκόλλου προσωρινής και οριστικής παραλαβής του έργου «Κατασκευή μικρών τεχνικών στον οικισμό Πετροχωρίου».\n29. Έγκριση πρωτοκόλλου προσωρινής και οριστικής παραλαβής του έργου «Βελτίωση οδού προς Παλαιοκαρυά».\n30. Έγκριση πρωτοκόλλου προσωρινής και οριστικής παραλαβής του έργου «Βελτίωση εσωτερικής οδοποιίας Τοπικών Διαμερισμάτων Δήμου Πύλης».\n31. Έγκριση πρωτοκόλλου προσωρινής και οριστικής παραλαβής του έργου «Συντήρηση – Βελτίωση και κατασκευή τεχνικών στο οδικό δίκτυο των Δ.Ε. Αιθήκων, Πινδέων, Μυροφύλλου, Νεράιδας».\n32. Ορισμός Δημοτικού Συμβούλου για συμμετοχή του στην επιτροπή προσωρινής παραλαβής του έργου «Διάνοιξη του αντιπυρικού δασικού δρόμου Γ’ κατηγορίας στη θέση Φορτώσι – Βάκαρι – Παλαιομονάστηρο» – συγκρότηση επιτροπής.\n33. Συγκρότηση επιτροπής παραλαβής έργων, δαπάνης μέχρι 5.869,41 €.\n34. Συγκρότηση επιτροπής παραλαβής προμηθειών.\n35. Ορισμός Δημοτικών Συμβούλων για την παραλαβή εργασιών, υπηρεσιών και μεταφορών κάτω των 2.934,70 €.\n36. Ορισμός δημοτικού συμβούλου για συμμετοχή του στην επιτροπή παραλαβής εργασιών, υπηρεσιών και μεταφορών άνω των 2.934,70 €.\n37. Συγκρότηση επιτροπών παραλαβής φυσικού εδάφους και χαρακτηρισμού των εδαφών όλων των έργων του Δήμου Πύλης.\n38. Συγκρότηση επιτροπής συμβιβαστικής επίλυσης φορολογικών διαφορών και αμφισβητήσεων.\n39. Συγκρότηση επιτροπής διενέργειας διαγωνισμών εκποίησης ή εκμίσθωσης πραγμάτων του Δήμου.\n40. Ορισμός οργάνου για τη σφράγιση καταστημάτων δικαιοδοσίας του Δήμου.\nΔΩΡΕΑ Ι.Χ. στον Δήμο Πύλης.


Καζίνο: Μπλοφάροντας στο Πόκερ. Οδηγίες και τεχνικέςΚαζίνο: Μπλοφάροντας στο Πόκερ. Οδηγίες και τεχνικές\nKoubanezos.gr / MUST READ / LIVE CASINO / Η μπλόφα στο Πόκερ\nΗ μπλόφα είναι ένα σημαντικό όπλο στο πόκερ. Πότε και πως την χρησιμοποιούμε. Χρήσιμες συμβουλές και τεχνικές.\nΚαζίνο: Μπλοφάροντας στο Πόκερ\nΗ μπλόφα είναι σημαντικό κεφάλαιο στο πόκερ και μπορεί να κρίνει την έκβαση μιας παρτίδας ή ακόμα και ενός ολόκληρου τουρνουά σε ένα Καζίνο. Είναι ένα από τα σημαντικότερα στοιχεία που πρέπει ένας παίκτης να αναπτύξει για να φτάσει στην επιτυχία. Είναι σημαντικό να ξεγελάς τον αντίπαλό σου και να προσποιείσαι ότι έχει καλύτερα χαρτιά απ’ ότι έχει στην πραγματικότητα με αποτέλεσμα να τον οδηγείς σε πάσο σε μία πιθανή νίκη του.\nΠέρα απ’ αυτό όμως είναι και συναρπαστικό να μπλοφάρεις. Ανεβάζει την αδρεναλίνη και κάνει το παιχνίδι διασκεδαστικό. Μάλιστα αν πετύχει, ανεβάζει την αυτοπεποίθηση του παίκτη και τον ενθαρρύνει να δοκιμάζει μπλόφες πιο συχνά με σκοπό να κλέβει παρτίδες.\nΠως στήνουμε μια μπλόφα\nΗ μπλόφα δεν είναι απλή υπόθεση και χρειάζεται ένας σωστός προγραμματισμός για να πετύχει. Αρχικά είναι σημαντικό να ξέρεις τι παίκτες έχεις απέναντί σου. Οι αρχάριοι δύσκολα θα τη «φάνε», γιατί απλά δε θα δουν το ποντάρισμά σου. Σημαντικοί παράγοντες είναι τα φύλλα που έχουν ανοίξει στο τραπέζι, τα πονταρίσματα που έχουν γίνει, αλλά και η γενική συμπεριφορά σου μέχρι εκείνη τη στιγμή στο παιχνίδι. Για να μπλοφάρεις με επιτυχία πρέπει να λάβεις υπόψη σου τα φύλλα που κρατάς, τα φύλλα που πιστεύεις ότι έχουν οι αντίπαλοί σου, αλλά και τι θεωρείς ότι πιστεύουν εκείνη για το φύλλο σου.\nΠοντάροντας ή κάνοντας raise στους αρχικούς, πιο φθηνούς γύρους στοιχημάτων: Με αυτήν την τεχνική ώστε μπορείτε να πάρετε ένα φύλλο δωρεάν αργότερα στο ίδιο χέρι όταν το κόστος των στοιχημάτων ανέβει.\nΠοντάροντας ή κάνοντας raise με ένα πολύ αδύναμο φύλλο: Χρησιμοποιώντας αυτήν την τεχνική κρατάτε ένα «άχρηστο» φύλλο, όμως στο μυαλό σας είναι πανίσχυρο. Αυτό μπορεί να γίνει και τελείως αντίθετα. Να παίζετε αδύναμα έχοντας πολύ γερό φύλλο, ώστε να παγιδεύσετε κάποιους αντιπάλους.\nΠοντάροντας έχοντας μια ημι-μπλόφα(semi-bluff): Χρησιμοποιείτε αυτήν την τεχνική όταν έχετε ένα φύλλο που εκείνη τη στιγμή μπορεί να μην είναι το καλύτερο, αλλά μπορεί να βελτιωθεί και να κερδίσει όσους «δουν» το ποντάρισμά σας. Αυτή η περίπτωση διπλασιάζει τις πιθανότητες νίκης, καθώς πλέον κερδίζετε με δύο τρόπους, σε αντίθεση με μια κανονική μπλόφα. Αφενός ωθώντας τους αντιπάλους σε πάσο, αφετέρου κερδίζοντας όσους συνεχίσουν και αφού πιάσετε το φύλλο που χρειάζεστε.\nΠως κάνεις μια μπλόφα\nΓια να μπλοφάρετε μπορείτε να ακολουθήσετε μία από τις παρακάτω ενέργειες και αφού έχετε δει τα τρία πρώτα κοινά φύλλα.\nRe-raise σε ποντάρισμα αντιπάλου μετά το flop\nCheck-raise σε ποντάρισμα αντιπάλου μετά το flop\nCheck-raise σε ποντάρισμα αντιπάλου στο turn\nΜην μπλοφάρετε στην αρχή ενός παιχνιδιού ή τουρνουά. Οι αντίπαλοι δε σας ξέρουν και μπορεί να μη σας πιστέψουν.\nΔιαλέξτε τον αντίπαλό σας προσεκτικά. Αποφύγετε αρχάριους και επιλέξτε επιθετικούς ή παθητικούς παίκτες.\nΕίναι παιχνίδι ψυχολογίας και αντιδράσεων. Πρέπει να σπαταλάτε τον ίδιο χρόνο ανεξάρτητα από την απάντησή σας σε ντούκου ή πάσο. Αυτό σας κάνει δυσκολότερους στο διάβασμα.\nΗ γλώσσα του σώματος μετράει. Προσπαθήστε να έχετε αυτοπεποίθηση και σιγουριά στο παιχνίδι σας.\nΑν δείτε πως η μπλόφα δε θα πιάσει, μη διστάσετε να πάτε πάσο. Θα γλιτώσετε χρήματα. Αντίθετα αν πιστεύετε ότι θα πιάσει, να συνεχίσετε μέχρι τέλους, ακόμα και στο river.\nΜη μπλοφάρετε συνέχεια, αλλά με μέτρο.


Τα αμερικανικά ΜΜΕ για Ελλάδα-Eurogroup και την παρέμβαση Γλέζου\n9:16 πμ, Τρίτη 24 Φεβ 2015 9:16 πμ, Τρίτη 24 Φεβ 2015\nΜεταξύ άλλων, σύμφωνα με το Αθηναϊκό-Μακεδονικό Πρακτορείο, υποστηρίζονται και τα εξής:\n- Ανεξαρτήτως αν η συμφωνία του Eurogroup της Παρασκευής αποτελεί ή όχι μια νίκη, στρίμωξε στη γωνία τον κ. Τσίπρα στο εσωτερικό, όπου του ασκούνται πιέσεις να μην εφαρμόσει το πρόγραμμα λιτότητας, παρά τις πιέσεις από τις Βρυξέλλες.\n- Παρόλα αυτά, η δημοφιλία του κ. Τσίπρα φαίνεται να παραμένει αμείωτη.\nΣύμφωνα με δημοσκόπηση που δημοσιεύτηκε την Κυριακή στη μικρή, φιλοκυβερνητική εφημερίδα Αυγή, οκτώ στους δέκα Έλληνες επικροτούν τους χειρισμούς της ελληνικής κυβέρνησης στις διαπραγματεύσεις.\n- Πρέπει να συνειδητοποιήσει (ο πρωθυπουργός Α. Τσίπρας) ότι τώρα δεν υπάρχει γυρισμός. Αλλά, μπορεί να αποσπάσει τη νίκη μέσα από την ήττα, αν υιοθετήσει δραστικές μεταρρυθμίσεις με σθένος.\n- Η Αθήνα θα πρέπει να πείσει τους δανειστές της ότι τα εναλλακτικά μέτρα που θα προτείνει δεν θα εκτροχιάσουν τον προϋπολογισμό και ότι οι όποιες προτάσεις θα πρέπει να τύχουν της έγκρισης των υπουργών Οικονομικών της ευρωζώνης.\nΣτη συνέχεια, μεταξύ άλλων, στο δημοσίευμα της New York Times υποστηρίζεται ότι «ανεξαρτήτως αν η συμφωνία του Eurogroup της Παρασκευής αποτελεί ή όχι μια νίκη, στρίμωξε στη γωνία τον κ. Τσίπρα στο εσωτερικό, όπου του ασκούνται πιέσεις να μην εφαρμόσει το πρόγραμμα λιτότητας, παρά τις πιέσεις από τις Βρυξέλλες».\nΣε δημοσίευμα στη Wall Street Journal επισημαίνεται ότι «ενώ η κυβέρνηση τρέχει για να παραδώσει τη λίστα με τις προτάσεις της στους Ευρωπαίους δανειστές, ο πρωθυπουργός, Αλέξης Τσίπρας, προσπαθεί να προετοιμάσει την ελληνική κοινή γνώμη για την πιθανότητα να μην τηρήσει πλήρως τις υποσχέσεις του».\nΣε ανάλυση του Χιούγκο Ντίξον, του ειδησεογραφικού πρακτορείου Reuters, που δημοσιεύεται στην εφημερίδα New York Times, διατυπώνεται η άποψη ότι «ο Αλέξης Τσίπρας πρέπει να διατηρήσει την ψυχραιμία του. Ο νέος πρωθυπουργός της Ελλάδας διέβη τον Ρουβικώνα ζητώντας επέκταση του μισητού, στη χώρα του, προγράμματος διάσωσης, καθώς εγκατέλειψε πολλές από τις προεκλογικές υποσχέσεις. Πρέπει να συνειδητοποιήσει ότι τώρα δεν υπάρχει γυρισμός. Αλλά, μπορεί να αποσπάσει τη νίκη μέσα από την ήττα, αν υιοθετήσει δραστικές μεταρρυθμίσεις με σθένος».\nΤο απόγευμα η κρίσιμη τηλεδιάσκεψη για τη λίστα\nΗ λίστα και ο ΟΟΣΑ\nΣυνάντηση Αλέξη Τσίπρα - Μίκη Θεοδωράκη\nΗ "λίστα" Βαρουφάκη στο κέντρο του ενδιαφέροντος των δι...\nΗ απάντηση του Σακελλαρίδη στον Γλέζο - ΒΙΝΤΕΟ


Πρώτη ισοπαλία στο πρωτάθλημα (2-2) - Τελευταία Νέα - News\nΠρώτη ισοπαλία στο πρωτάθλημα (2-2) - Τελευτα...\nΧωρίς νικητή ολοκληρώθηκε η αναμέτρηση ανάμεσα στον ΑΡΗ και στον ΠΑΣ Γιάννινα (2-2), στο πλαίσιο της 3ης Αγωνιστικής του πρωταθλήματος Super League Interwetten της αγωνιστικής περιόδου 2020-2021.\nΤο σημερινό παιχνίδι στο Κλεάνθης Βικελίδης είχε δύο πρόσωπα. Στο πρώτο ημίχρονο οι φιλοξενούμενοι εκμεταλλεύτηκαν τις ευκαιρίες που τους παρουσιάστηκαν και με δύο γκολ των Νάουμετς (15’) και Παντελάκη (22’) πήραν «αέρα» δύο τερμάτων (0-2).\nΣτο β’ μέρος η ομάδα μας ανέβασε «στροφές» και βελτίωσε αισθητά την εικόνα της. Αυτό είχε ως αποτέλεσμα να φέρει το ματς στα ίσια (2-2) με γκολ των Γιάννη Φετφατζίδη στο 48’ με δυνατό σουτ και Χαβιέ Ματίγια στο 67’ με υποδειγματική εκτέλεση φάουλ, ενώ είχε τις προϋποθέσεις για την ολική ανατροπή.\nΑΡΗΣ: Κουέστα, Ρόουζ, Γκάνεα, Δεληζήσης, Ντάτκοβιτς (46’ Τζέγκο), Λούκας Σάσα (66’ Μαντσίνι), Ματίγια, Μπερτόγλιο (77’ Μάνος), Μπρούνο Γκάμα, Φετφατζίδης, Κριστιάν Λόπεθ.\nΠΑΣ ΓΙΑΝΝΙΝΑ: Χουτεσιώτης, Σαλιάκας, Πίρσμαν, Εραμούσπε, Παντελάκης, Σιόντης, Καρτάλης (64’ Ντομίνγκεθ), Νάουμετς (46’ Κάστρο), Παμλίδης (86’ Λιάσος), Κριζμάν, Λεό (56’ Λώλης).


Το προφίλ των Κουόπιο και Βόρσκλα Ποτλάβα | Gazzetta\nΠροπονητής: Ο 49χρονος Σίμο Βαλακάρι ανέλαβε την Κουόπιο το Νοέμβριο του 2020 και κουβαλάει μια πλούσια καριέρα ως ποδοσφαιριστής έχοντας αγωνιστεί εκτός από την Φινλανδία και στην Σκωτία (Μάδεργουελ), αλλά και στην Αγγλία (Ντέρμπι Κάουντι) καθώς και στο MLS όπου και ολοκλήρωσε την καριέρα του στο Ντάλας. Πριν την Κουόπιο ήταν προπονητής στη νορβηγική Τρόμσο, ενώ έχει υπάρξει και βοηθός στην εθνική Φινλανδίας. Αγαπημένο του σύστημα 3-4-2-1 και στα 20 ματς που έχει καθοδηγήσει την Κουόπιο μετράει 15 νίκες, μία ισοπαλία και 4 ήττες.\nΣύστημα: Όπως είπαμε αρέσκεται ο Βαλακάρι να αγωνίζεται με τρεις κεντρικούς αμυντικούς και στη νίκη κόντρα στη Νόα παρέταξε τον Κρέιντλ κάτω από τα γκολπόστ με αμυντική τριάδα τους Τόμας, Χαμαλάινεν, Τοϊβομάκι. Η τετράδα των χαφ ήταν οι Καρίγιο, Πόποβιτς, Μπόατενγκ, και Ουζοτσούκβου. Νισίλα και Χέινονεν ήταν πίσως από τον μοναδικό πρωοθημένο Ούντοχ.\nΗ Βόρσκλα Πολτάβα ιδρύθηκε το 1955 με διαφορετικό όμως όνομα από το σημερινό, το Κολος Πολτάβα κι έφτασε να αγωνίζεται στην τρίτη κατηγορία της τότε Σοβιετικής Ένωσης. Το 1982 ο σύλλογος διαλύθηκε για να επανιδυθεί το 1984 με την τωρινή της ονομασία. Μετά την διάλυση της Σοβιετικής Ένωσης μπορεί να υπερηφανεύεται για την κατάκτηση του Κυπέλλου Ουκρανίας το 2009, ενώ η καλύτερη θέση που έχει πάρει ποτέ στο πρωτάθλημα είναι η τρίτη (το 1997 και το 2018).\nΣτην ιστορία της έχει αγωνιστεί δύο φορές σε ομίλους Europa League η πρώτη τηνν σεζόν 2011/2012 κάτι ιστορικό για την ίδια, ενώ την σεζόν 2018/2019 αγωνίστηκε για δεύτερη φορά έχοντας όμως απευθείας πρόκριση στους ομίλους. Το ρόστερ της αποτελείται κυρίως από Ουκρανούς ποδοσφαιριστές, με τον Ιλιβιέρ Τιλ από τον Λουξεμβούργο να θεωρείται ο πιο αξιόλογος ποδοσφαιριστής της.\nΕδρα: Το Butovsky Vorskla Stadium, χωρητικότητας 25.000 θεατών. Χτίστηκε το 1974 και με πολλές παρεμβάσεις έχει φτάσει στην σημερινή του μορφή.\nΠροπονητής: Ο 52χρονος Γιούρι Μαξίμοβ. Ο Ουκρανός παλαίμαχος ποδοσφαιριστής ήταν από τους καλύτερους της γενιάς του και αγωνίστηκε στην θρυλική Ντιναμό Κιέβου του Βαλερί Λομπανόβσκι πριν μεταγραφεί το 1997 στην Βέρντερ Βρέμης. Οι φίλοι της γερμανικής ομάδας τον θυμούνται καλά, αφού ήταν ο σκόρερ της ομάδας του στον τελικό του Κυπέλλου Γερμανίας με την Μπάγερν Μονάχου (όπου η Βέρντερ το κατέκτησε στα πέναλτι). Η προπονητική του καριέρα ξεκίνησε το 2005 αρχικά ως βοηθός προπονητή στην Ντιναμό Μινσκ και πέρασε από διάφορες ομάδες της Ουκρανίας πριν αναλάβει το 2019 την Βόρσκλα Πολτάβα. Έχει βρεθεί 49 φορές στον πάγκο της ουκρανικής ομάδας και το ρεκόρ του είναι 21 νίκες, 13 ισοπαλίες και 15 ήττες.\nΣύστημα: Ο Μαξίμοβ φαίνεται να είναι και αυτός θιασώτης του 3-4-2-1 και με αυγτό ολοκλήρωσε και το ουκρανικό πρωτάθλημα το Μάιο. Κάτω από τα γκολπόστ είναι ο Τκατσένκο ο οποίος έχει διατελέσει και διεθνής, με τους Γιαβόρσκι, Τσεσνάκοβ και Σαπάι αμυντική τριάδα. Πούτσλιν και Σκλίγιαρ τα κεντρικά χαφ με τον Ρέμπενοκ αριστερά και Κανέ δεξιά. Τιλ και Στέπανιουκ αποτελούν τους δύο πίσω από τον επιθετικό ο οποίος θα είναι το νέο επιθετικό απόκτημα από την Καϊράτ, ο Χαμπίμπ Εσεόλα


Εφαρμογή για κινητά τελειοποιεί τον χρήστη στο στοματικό σεξ | techit - τεχνολογικές ειδήσεις\ntechit – τεχνολογικές ειδήσεις | Εφαρμογή για κινητά τελειοποιεί τον χρήστη στο στοματικό σεξ | techit - τεχνολογικές ειδήσεις\nΤην επόμενη φορά που θα δανειστείς από κάποιον το smart phone του, μάλλον θα πρέπει να το σκεφτείς λίγο καλύτερα. Δεν μπορείς να είσαι σίγουρος με ποιον ακριβώς τρόπο το χρησιμοποιεί για να διασκεδάσει.\nΠώς το λέει η διαφήμιση για γνωστή μάρκα snacks; «Η μισή απόλαυση είναι στο γλείψιμο». Ακριβώς αυτή θα μπορούσε, από δω και πέρα, να είναι μια διαφημιστική καμπάνια που θα σε πείσει να αγοράσεις το καινούργιο σου κινητό τηλέφωνο, αφού η τελευταία τρελή εφαρμογή που δημιουργήθηκε, σε καλεί να δείξεις μεγάλη οικειότητα απέναντι του. Και να του γλείφεις κυριολεκτικά με τις ώρες την οθόνη, μέχρι να γίνεις μάστορας του στοματικού σεξ. Όχι, δεν είναι πλάκα, αλλά ακόμα μια ένδειξη του ότι το κινητό μας είναι πλέον κυριολεκτικά προέκταση του ανθρώπινου σώματος. Κι αν ως τώρα αυτή η προέκταση περιοριζόταν στα χέρια, πλέον μεταφέρεται και στα γεννητικά όργανα. Με την εφαρμογή «Lick it», δηλαδή «Γλείψε το».\nΈνα application που εμπνεύστηκε η ομάδα Club Sexy Team από το Σικάγο, το οποίο δεν χρειάζεται καν κατέβασμα. Το μόνο που χρειάζεσαι είναι ένα κινητό με σύνδεση στο ίντερνετ και touch screen. Πηγαίνεις στη διεύθυνση lickthisapp.com και αρχίζει τη δουλειά γλείφοντας την οθόνη όπως σου υποδεικνύει η εικόνα. Προνοητικό το site, όσον αφορά την υγεία σου, προειδοποιεί πως θα ήταν καλό πρώτα να τυλίξεις τη συσκευή με ένα πλαστικό, λογικό αν σκεφτεί κανείς πως σύμφωνα με έρευνες, ένα κινητό είναι πιο βρώμικο από μια ένα κάθισμα τουαλέτας.\nΜέχρι αυτή τη στιγμή το «Lick it» προτείνει τρεις εξασκήσεις αν και στο μέλλον θα προστεθούν κι άλλες. Την «Πάνω Κάτω» κατά την οποία πρέπει να χτυπήσεις με τη γλώσσα σου ένα φως που αναβοσβήνει γρήγορα πάνω και κάτω στην οθόνη. Την «Κυκλική» όπου με τη γλώσσα σου πρέπει να γυρίζεις το χερούλι μια ψηφιακής ξύστρας γύρω γύρω. Κάτι που σημειολογικά ακούγεται λίγο φοβιστικό εφ’ όσον η φαντασιακή σύνδεση μιας ξύστρας κι ενός γεννητικού οργάνου, δεν είναι από αυτά που θα περιέγραφες ως κάτι ερεθιστικό. Και την «Freestyle» όπου και χτυπάς με την γλώσσα σου μια μπάλα του βόλεϊ που εμφανίζεται σε διάφορα, τυχαία σημεία της οθόνης. Για ατέλειωτες ώρες χαράς που δεν θα βάζεις γλώσσα μέσα σου, αρκεί να «τα λες έξω απ’ τα δόντια».\nΗ θεραπεία της πνευματικής ασθένειας στη...\nProject Zero: Οι «αστυνομικοί» της Googl...


Οι άνθρωποι δίπλα στον δήμαρχο. Ο νέος ειδικός συνεργάτης και ειδικός σύμβουλος του Νίκου Σουλιώτη, από την έντυπη έκδοση\nΤρίτη, 01 Οκτώβριος 2019 12:40\tΕυρυτανικά Νέα\nΤην πρόσληψη δύο (2) ατόμων ανακοίνωσε το γραφείο του δημάρχου Καρπενησίου για την υποστήριξη του έργου και των καθηκόντων του. Ο κ. Αθανάσιος Χαβέλος αναλαμβάνει Ειδικός Συνεργάτης σε θέματα Καθαριότητας και διαχείρισης Κοινόχρηστων Χώρων και ο κ. Δημοσθένης Χούπας ως Ειδικός Σύμβουλος σε θέματα Μηχανολογίας, σχεδιασμού και ανάλυσης μηχανολογικών κατασκευών.\nΓια τον Ειδικό Συνεργάτη ο δήμαρχος ανακοίνωσε τα εξής:\n«Προσλαμβάνουμε τον Χαβέλο Αθανάσιο του Κωνσταντίνου και της Όλγας, ως Ειδικού Συνεργάτη για την επικουρία του Δημάρχου κατά την άσκηση των καθηκόντων του, σε θέματα Καθαριότητας και διαχείρισης Κοινόχρηστων Χώρων.\nΟ ανωτέρω θα υπόκειται στην ιεραρχική εξάρτηση του Δημάρχου και θα ασκεί καθήκοντα επιτελικά χωρίς αποφασιστικές αρμοδιότητες οποιασδήποτε μορφής. Θα παρέχει συμβουλές και θα διατυπώνει εξειδικευμένες γνώσεις, γραπτά ή προφορικά, για θέματα Καθαριότητας και γενικότερα θέματα καθαριότητας και διαχείρισης κοινόχρηστων χώρων που απασχολούν τις οργανωτικές μονάδες του Δήμου.\nΓια την πρόσληψη θα υπογραφεί ειδική σύμβαση εργασίας ιδιωτικού δικαίου ορισμένου χρόνου από την οποία θα συναφθεί η εργασιακή σχέση και θα αρχίσει η υποχρέωση για παροχή υπηρεσιών. Η διάρκεια της σύμβασης είναι με σχέση εργασίας Ιδιωτικού Δικαίου ορισμένου χρόνου και δεν μπορεί να υπερβαίνει τη διάρκεια της δημοτικής περιόδου εντός της οποίας προσλαμβάνεται. Η συνολική δαπάνη θα βαρύνει τους Κ.Α. 00-6031.001 και Κ.Α. 00-6053 του προϋπολογισμού του Δήμου Καρπενησίου, κάθε έτους (…).».\nΓια τον Ειδικό Σύμβουλο ο δήμαρχος ανακοίνωσε:\n«Προσλαμβάνουμε τον Χούπα Δημοσθένη του Κωνσταντίνου και της Αγορής, ως Ειδικού Συμβούλου για την επικουρία του Δημάρχου κατά την άσκηση των καθηκόντων του, σε θέματα Μηχανολογίας καθώς και τον σχεδιασμό και την ανάλυση Μηχανολογικών κατασκευών.\nΟ ανωτέρω θα υπόκειται στην ιεραρχική εξάρτηση του Δημάρχου και θα ασκεί καθήκοντα επιτελικά χωρίς αποφασιστικές αρμοδιότητες οποιασδήποτε μορφής. Θα παρέχει συμβουλές και θα διατυπώνει εξειδικευμένες γνώσεις, γραπτά ή προφορικά, για θέματα Μηχανολογίας και γενικότερα θέματα μηχανολογικής λειτουργίας που απασχολούν τις τεχνικές μονάδες του Δήμου.\nΓια την πρόσληψη θα υπογραφεί ειδική σύμβαση εργασίας ιδιωτικού δικαίου ορισμένου χρόνου από την οποία θα συναφθεί η εργασιακή σχέση και θα αρχίσει η υποχρέωση για παροχή υπηρεσιών.\nΗ διάρκεια της σύμβασης είναι με σχέση εργασίας Ιδιωτικού Δικαίου ορισμένου χρόνου και δεν μπορεί να υπερβαίνει τη διάρκεια της δημοτικής περιόδου εντός της οποίας προσλαμβάνεται. Η συνολική δαπάνη θα βαρύνει τους Κ.Α. 00-6031.001 και Κ.Α. 00-6053 του προϋπολογισμού του Δήμου Καρπενησίου, κάθε έτους (…)».\nΈχουμε 4611 επισκέπτες συνδεδεμένους


COVID-19:ΠΑΝΩ ΑΠΟ 2.500ΤΑ ΚΡΟΥΣΜΑΤΑ ΣΤΗΝ ΕΛΛΑΔΑ ΣΗΜΕΡΑ-ΠΡΩΤΗ Η ΑΤΤΙΚΗ ΜΕ 1.305,ΑΚΟΛΟΥΘΕΙ Η ΘΕΣΣΑΛΟΝΙΚΗ ΜΕ 374.Η ΚΑΤΑΝΟΜΗ ΣΤΗ ΧΩΡΑ. – Thessreportage.gr\nCOVID-19:ΠΑΝΩ ΑΠΟ 2.500ΤΑ ΚΡΟΥΣΜΑΤΑ ΣΤΗΝ ΕΛΛΑΔΑ ΣΗΜΕΡΑ-ΠΡΩΤΗ Η ΑΤΤΙΚΗ ΜΕ 1.305,ΑΚΟΛΟΥΘΕΙ Η ΘΕΣΣΑΛΟΝΙΚΗ ΜΕ 374.Η ΚΑΤΑΝΟΜΗ ΣΤΗ ΧΩΡΑ.\nΤα νέα εργαστηριακά επιβεβαιωμένα κρούσματα της νόσου που καταγράφηκαν τις τελευταίες 24 ώρες είναι2.759, εκ των οποίων2εντοπίστηκαν κατόπιν ελέγχων στις πύλες εισόδου της χώρας. Ο συνολικός αριθμός των κρουσμάτων ανέρχεται σε326.395(ημερήσια μεταβολή +0.9%), εκ των οποίων51.3% άνδρες.1Με βάση τα επιβεβαιωμένα κρούσματα των τελευταίων 7 ημερών, 55θεωρούνται σχετιζόμενα με ταξίδι από το εξωτερικό και 2.872 είναι σχετιζόμενα με ήδη γνωστό κρούσμα.\nΟι νέοι θάνατοι ασθενών με COVID-19 είναι75, ενώ από την έναρξη της επιδημίας έχουν καταγραφεί συνολικά9.788 θάνατοι. Το 95.5% είχε υποκείμενο νόσημα ή/και ηλικία 70 ετών και άνω.\nΟ αριθμός των ασθενών που νοσηλεύονταιδιασωληνωμένοιείναι822(62.8% άνδρες). Η διάμεση ηλικίατους είναι68έτη. To 85.8% έχει υποκείμενο νόσημα ή/και ηλικία 70 ετών και άνω. Από την αρχή της πανδημίας έχουν εξέλθει από τις ΜΕΘ1.986ασθενείς. Οι εισαγωγές2νέωνασθενών Covid-19 στα νοσοκομεία της επικράτειας είναι468(ημερήσια μεταβολή-15.83%). Ο μέσος όρος εισαγωγών του επταημέρου είναι492ασθενείς.Η διάμεση ηλικία των κρουσμάτων είναι44έτη (εύρος 0.2 έως 106 έτη), ενώ η διάμεση ηλικία των θανόντων είναι79έτη (εύρος0.2 έως 106 έτη).\nΚατανομή ανακοινωθέντων εγχώριων κρουσμάτων: Από το σύνολο των2.759 νέων κρουσμάτων του νέου ιού στη χώρα, είναι εισαγόμενα εκ των οποίων2εντοπίστηκαν κατόπιν ελέγχων στις πύλες εισόδου της χώρας.\nCOVID-19:ΠΑΝΩ ΑΠΟ 3.000ΤΑ ΚΡΟΥΣΜΑΤΑ ΣΤΗΝ ΕΛΛΑΔΑ ΧΘΕΣ-ΠΡΩΤΗ Η ΑΤΤΙΚΗ ΜΕ 1.418,ΑΚΟΛΟΥΘΕΙ Η ΘΕΣΣΑΛΟΝΙΚΗ ΜΕ 442.Η ΚΑΤΑΝΟΜΗ ΣΤΗ ΧΩΡΑ.


Το ξενύχτι στη Βουλή τους λύγισε -Οι γκριμάτσες του Τσίπρα, οι ματιές στο ρολόι, τα κλειστά μάτια του Τσακαλώτου (εικόνες) - InKefalonia\nΤο ξενύχτι στη Βουλή τους λύγισε -Οι γκριμάτσες του Τσίπρα, οι ματιές στο ρολόι, τα κλειστά μάτια του Τσακαλώτου (εικόνες)\nΤελευταία ενημέρωση: Πέμπτη, 23 Ιουλίου 2015 13:41\nΜάτια κομμένα, φωνές εξασθενημένες. Η κούραση στη χθεσινή μεταμεσονύκτια συζήτηση και ψηφοφορία στη Βουλή για το δεύτερο πακέτο προαπαιτούμενων μέτρων ήταν ζωγραφισμένη στα πρόσωπα όλων. Κυρίως όμως σε αυτό του πρωθυπουργού που κοίταζε συνεχώς το ρολόι του...\nΗ όλη διαδικασία, συζήτηση και ψήφιση του νομοσχεδίου είχε προγραμματιστεί να ολοκληρωθεί στις 2 τα μεσάνυχτα, ωστόσο παρατάθηκε κατά ένα δίωρο. Στις 4 τα ξημερώματα όλοι έμοιαζαν εξαντλημένοι, με δεδομένο μάλιστα ότι για πολλούς από τους βουλευτές η διαδικασία είχε αρχίσει από νωρίς το πρωί με την εισαγωγή του νομοσχεδίου στις αρμόδιες επιτροπές.\nΚαι μπορεί από τη φωνή αυτός που... προδόθηκε ότι «λύγισε» να ήταν ο Αλέξης Μητρόπουλος που προήδρευσε της συνεδρίασης, αφού μόνο στεντόρεια όπως συνήθως είναι, δεν ήταν η φωνή του στις 4 τα ξημερώματα όταν ανακοίνωνε τα αποτελέσματα, όμως, από τις φωτογραφίες προδίδεται η κούραση του πρωθυπουργού και του υπουργού Οικονομικών.\nΑμήχανες κινήσεις, απίθανες γκριμάτσες, χαμόγελα... εξάντλησης, αλλά και κλεφτές ματιές στο ρολόι. Ο Αλέξης Τσίπρας τα ξημερώματα έμοιαζε πραγματικά κουρασμένος. Και εξίσου σκεπτικός και προβληματισμένος, κάτι το οποίο είναι δικαιολογημένο μιας και το χρονοδιάγραμμα από εδώ και πέρα, όπως το σκιαγράφησαν κορυφαίοι υπουργοί του θέλει κλείσιμο της συμφωνίας, ξεκαθάρισμα στο κόμμα και ενδεχομένως εκλογές.\nΟταν ο φακός «συνέλαβε» τον κ. Τσίπρα να κοιτάζει το ρολόι του...\nAτελείωτη και η κούραση του Ευκλείδη Τσακαλώτου.\nΟ Αλέκος Φλαμπουράρης διαβάζει εφημερίδα στα υπουργικά.\nΗ αναπληρώτρια υπουργός Εργασίας «χαλάρωνε» διαβάζοντας και αυτή εφημερίδα.\nΟι δύο εισηγητές του νομοσχεδίου εμφανώς κουρασμένοι, αλλά και προβληματισμένοι.\nΟ Πάνος Σκουρλέτης διαβάζοντας στο tablet του.\nΣκουρλέτης, Τσακαλώτος ακούν...\nΟι βουλευτές του ΣΥΡΙΖΑ, πάντως, παρά την πολύωρη διαδικασία φαίνονταν πιο ζωηροί.\nΟ Ευκλείδης Τσακαλώτος ήταν η έκπληξη της χθεσινής διαδικασίας με την σαφώς πιο πολιτική του τοποθέτηση η οποία μάλιστα έγινε σε υψηλούς τόνους.\nΚουρασμένη και η Ζωή Κωνσταντοπούλου.\nΟ Γιάνης Βαρουφάκης, πάντως, ασχολούνταν για μια ακόμη φορά με τον υπολογιστή του, όπου πιθανότατα έγραφε την ανακοίνωσε που εξηγούστε τη μεταστροφή του από το «Οχι» στο «Ναι».\nΝωρίτερα, πάντως, είχε γίνει το επίκεντρο σε πηγαδάκι εντός της Ολομέλειας.\nΕμφανώς κουρασμένη και η όμορφη βουλευτής της ΝΔ Φωτεινή Αραμπατζή.\nΗ κούραση και στο βλέμμα των Γιάννη Βρούτση και Κυριάκου Μητσοτάκη.\nΟ Νίκος Δένδια δείχνει την... τσάντα του στην Σοφία Βούλτεψη.\nΚούραση και στο «στρατόπεδο» των ΑΝΕΛ.\nΜια νότα καλοκαιριού στη Βουλή.\nΚαι μια γλυκιά νότα. Παστίλιες φιλιού στα βουλευτικά έδρανα.\n8 άντρες αποκαλύπτουν ποιες αλήθειες δεν θέλουν να ξέρουν


Μαζικές διακοπές ρεύματος εξαιτίας χρεών στη Ρόδο και γενικότερα στην Ελλάδα\nΣε μαζικές διακοπές ρεύματος εξαιτίας χρεών, προχώρησαν τις τελευταίες μέρες συνεργεία της ΔΕΔΔΗΕ στη Ρόδο. Οι διακοπές αυτές έχουν επεκταθεί σε μαζική βάση σε όλη την Ελλάδα και πραγματοποιούνται με εντολές όχι μόνο της ΔΕΗ αλλά και των άλλων ιδιωτικών εταιρειών παρόχων ηλεκτρικού ρεύματος.\nΤο τοπίο των νοικοκυριών αλλά και επιχειρήσεων χωρίς ρεύμα αναδεικνύει ένα απάνθρωπο κοινωνικό πρόσωπο για την χώρα;, το οποίο συντρίβει τους μύθους και την προπαγάνδα για την είσοδο της χώρας σε μια καλύτερη αναπτυξιακή και κοινωνική τροχιά.\nΟι διακοπές ρεύματος στην Ρόδο προκάλεσαν έντονες διαμαρτυρίες από πολλούς κατοίκους του νησιού μας, ενώ με επιστολή της στη ΡΟΔΙΑΚΗ, μητέρα που μεγαλώνει μόνη της παιδιά, χαρακτήρισε απαράδεκτο το γεγονός, σημειώνοντας τα εξής:\nΓιατί μας οδηγούν σε απόγνωση;» – κατέληξε η ίδια.\nΒασική πηγή: Ροδιακή\nΠροηγούμενο άρθροΧανόμαστε Λόγου Δημογραφικού\nΕπόμενο άρθροΓέννηση των άστρων – Έλληνες επιστήμονες ρίχνουν φως στη διαδικασία


Θέμα χρόνου η τηλεκπαίδευση\nΤο κλείσιμο των σχολείων δεν είναι στα πλάνα κανενός, ωστόσο η ετοιμότητα θα πρέπει να είναι δεδομένη\nΜετά την Ελλάδα, που έκλεισε τα σχολεία, η Γαλλία ανακοίνωσε το μερικό κλείσιμο των Λυκείων και την εφαρμογή της τηλεκπαίδευσης. Η απουσία αναφοράς στα σχολεία στην εξαγγελία των μέτρων περιορισμού του πληθυσμού για αναχαίτιση της διασποράς του ιού, καθόλου δεν εφησυχάζει την κοινότητα της Εκπαίδευσης. Όλα είναι έτοιμα, αναφέρουν στο Υπουργείο. Διαφορετικές λύσεις σε κάθε περίπτωση διαμηνύει ο Υπουργός Παιδείας, με απώτερο σκοπό όλα τα σχολεία να λειτουργήσουν στον βαθμό που θα χρειαστεί και με την εξ αποστάσεως εκπαίδευση. Με τα υφιστάμενα δεδομένα η εξ αποστάσεως δεν μπορεί να λειτουργήσει, σε περίπτωση που τα σχολεία αναγκαστούν να κλείσουν για μεγάλο χρονικό διάστημα, επαναλαμβάνει η ΟΕΛΜΕΚ.\nΑναπροσαρμογή των σχολείων\nΗ επιδημιολογική εικόνα που αναγκάζει την επιπρόσθετη λήψη μέτρων δεν μπορεί να αφήσει ανεπηρέαστα τα σχολεία. Μπορεί να μην ακούστηκαν πρόσθετα μέτρα για τα σχολεία, ωστόσο υπάρχουν οδηγίες για προσαρμογή των όσων προβλέπονται στις βασικές εγκυκλίους, σύμφωνα με τον Υπουργό Παιδείας.\nΣυγκεκριμένα, όπως εξήγησε ο κ. Προδρόμου, σε περίπτωση που παιδιά παραμείνουν στο σπίτι είτε ως άτομα είτε ως μέλη ολόκληρου τμήματος, μετά από εντοπισμό ή επαφή με κρούσμα, υπάρχουν οδηγίες για αξιοποίηση έτοιμων βιντεογραφημένων μαθημάτων από την ψηφιακή τράπεζα του αντίστοιχου Υπουργείου στην Ελλάδα.\nΕκτός αυτού, συνεχίζεται η αναβάθμιση της σύνδεσης στο διαδίκτυο για όλα τα σχολεία που εξασφαλίζει η ΑΤΗΚ, ενώ παράλληλα συνεχίζεται η προμήθεια ηλεκτρονικών συσκευών.\nΤο υβριδικό δεν μπορεί να εφαρμοστεί\nΤη θέση της ΟΕΛΜΕΚ, ότι η εξ αποστάσεως δεν μπορεί να λειτουργήσει αποτελεσματικά στην παρούσα φάση, εξέφρασε ο Πρόεδρος της οργάνωσης, Θέμης Πολυβίου. «Στη συνάντηση που είχαμε με τον Υφυπουργό Καινοτομίας και Τεχνολογίας συζητήσαμε όλα τα θέματα που άπτονται των ψηφιακών ζητημάτων και αναφέραμε όλα τα προβλήματα που αντιμετωπίζουμε. Για την αναβάθμιση που χρειάζονται τα συστήματα στα σχολεία, για τον ρόλο των συναδέλφων της πληροφορικής σε καιρό πανδημίας κ.ά.\n»Εμείς συνεχίζουμε να επιμένουμε ότι το υβριδικό δεν μπορεί να εφαρμοστεί. Εκτός του ότι τα σχολεία δεν έχουν τα απαραίτητα τεχνολογικά μέσα, εξακολουθεί να είναι παράνομο να εφαρμοστεί με τη χρήση κάμερας, θέση και της Επιτρόπου Προστασίας Προσωπικών Δεδομένων».\nΣτόχος να μη χαθεί πολύτιμος χρόνος\nΔεν είναι δύσκολο να κερδηθεί η χρονιά, σύμφωνα με τον κ. Πολυβίου. «Με βάση το πλαίσιο που έστειλε το Υπουργείο για την κατ’ οίκον εκπαίδευση, θεωρούμε ότι μπορούμε να προχωρήσουμε. Αν κρατηθούμε κατά τον Νοέμβριο, μετά θα κλείσουμε για τα Χριστούγεννα και αυτό ίσως βελτιώσει την κατάσταση».\nΌσον αφορά τα μέτρα που εφαρμόζονται ήδη στα σχολεία, ο κ. Πολυβίου ανέφερε ότι, «αν αυτά εφαρμόζονται, τότε θα βελτιωθεί η κατάσταση. Αλλά η δυσκολία εξακολουθεί να παρουσιάζεται στο να επιβάλεις στον μαθητή να χρησιμοποιεί μάσκα μέσα και έξω από την αίθουσα και να διατηρήσει αποστάσεις».\nΓια τη σημερινή κατάσταση στα σχολεία, ο κ. Πολυβίου ανέφερε ότι, μέχρι στιγμής, οι αριθμοί που καταγράφονται στα εκπαιδευτικά ιδρύματα δεν επηρεάζουν την εύρυθμη λειτουργία των σχολείων. «Όταν επιβεβαιωθεί κρούσμα, τότε κλείνει το συγκεκριμένο τμήμα για λίγες ημέρες και ακολουθούνται πιστά οι διαδικασίες που αναγράφονται στο πρωτόκολλο και φυσικά ακολουθείται η τηλεδιάσκεψη».\nΣτόχος η safe φοίτηση


Βόλεϊ λιγκ: Η Κηφισιά 3-2 στο Βραχάτι που έχασε και τον Λάππα - SPORTSFEED\nΗ Κηφισιά λύγισε στο τάι μπρέικ τον Παμβοχαϊκό με τους γηπεδούχους να χάσουν στο τάι μπρέικ και τον Ηλία Λάππα που αποχώρησε με πρόβλημα στον ώμο.\nΟ πόντος που πήρε ο Παμβοχαϊκός είναι σημαντικός καθώς στις δύο τελευταίες αγωνιστικές παίζει με Ολυμπιακό, Παναθηναϊκό και η 6η θέση δεν είναι σίγουρη, ενώ η Κηφισιά με τον βαθμό που άφησε είναι στο -2 από τον 4ο Φοίνικα.\nΗ Κηφισιά προηγήθηκε με 1-2 με τους γηπεδούχους να διαμαρτύρονται για το 23-25 (δόθηκε φιλέ) και να επιστρέφουν στο δ’ σετ όπου το 17-17 έγινε 23-17, αλλά στο τάι μπρέικ το 2-4 έγινε 3-11. Η είσοδος του Γκελ και τα σερβίς του Γάλλου που πήρε μαζεμένους άσους έφερε το σκορ στο 11-13, αλλά έχασε το επόμενο σερβίς και το σετ έκλεισε το 12-15.\nΓ.Α.Σ ΠΑΜΒΟΧΑΪΚΟΣ (Νίκος Νεόφυτος): Γκελ 5 (1/1 επ., 4 άσσους), Πέιν 5 (3/7 επ., 2 μπλοκ), Παπαδόπουλος Ηρακλής 20 (18/40 επ., 2 άσσους), Κωτσάκης 14 (12/22 επ., 2 μπλοκ, 44% υπ.-1% άριστες), Μεχία 9 (5/8 ε., 1 άσσος, 2 μπλοκ), Λάππας 12 (8/19 επ., 2 άσσους, 2 μπλοκ, 54% υπ.-18% άριστες) / Αχιλλεόπουλος (λ, 68% υπ.-32% άριστες), Δρογκάρης, Παπαδόπουλος Παναγιώτης 1 (1/3 επ.), Μαμαλής.\nΑ1 γυναικών: Ο Άρης 3-0 τον Ηλυσιακό


Plantronics Audio 345 Behind-the-head Stereo Headset - Ακουστικα (PER.802929)\nΑρχική > Υπολογιστές > Ηχεία • Μικρόφωνα > PLANTRONICS AUDIO 345 BEHIND-THE-HEAD STEREO HEADSET\nPLANTRONICS AUDIO 345 BEHIND-THE-HEAD STEREO HEADSET\nΤο Audio 345 είναι το νέο headset. Η χαμηλή του τιμή σε συνδιασμό με την εξαιρετική ποιότητα ήχου που διαθέτει για αναπαραγωγή μουσικής, ταινιών και gaming το καθιστά ιδιαίτερα ελκυστικό για όλους τους χρήστες. Διαθέτει σπορ σχεδίαση και σύστημα ελαχιστοποίησης των εξωτερικών θορύβων για βέλτιστη τηλεφωνική επικοινωνία μέσω internet, ενώ παράλληλα τα ελαφριά και εργονομικά μαξιλάρια αφτιού εγγυώνται μέγιστη άνεση σε πολύωρη χρήση. Τέλος είναι συμβατό με SKYPE, Windows Live και Yahoo Messenger.\nΧαρακτηριστικά: Ψηφιακός στερεοφωνικός ήχος, μικρόφωνο με δυνατότητα σίγασης, In-line volume και mute control, υποαλλεργικά μαξιλάρια αφρού, 40mm στερεοφωνικά ακουστικά για μέγιστη απόκριση μπάσου.\nΣύνδεση: Μέσω αναλογικής θύρας (με minijack).\nPLANTRONICS AUDIO 345 BEHIND-THE-HEAD STEREO HEADSET (PER.802929)\n• Χαρακτηριστικά: Ψηφιακός στερεοφωνικός ήχος, μικρόφωνο με δυνατότητα σίγασης, In-line volume και mute control, υποαλλεργικά μαξιλάρια αφρού, 40mm στερεοφωνικά ακουστικά για μέγιστη απόκριση μπάσου.\n• Σύνδεση: Μέσω αναλογικής θύρας (με minijack).\nPLANTRONICS AUDIO 345 BEHIND-THE-HEAD STEREO HEADSET PER.802929 PLANTRONICS PLANTRONICS ΑΚΟΥΣΤΙΚΑ PLANTRONICS AUDIO 345 BEHIND-THE-HEAD STEREO HEADSET


Rainbows In The Dark: Queensryche - Operation Mindcrime - Mousikes Ebeeries\nΑρχική Κυριότερες Αναρτήσεις Rainbows In The Dark: Queensryche – Operation Mindcrime\nΜετά από απουσία 2 περίπου μηνών, η στήλη “Rainbows In The Dark”, επανέρχεται δυναμικά, παρουσιάζοντας σας, έναν από τους καλύτερους concept δίσκους όλων των εποχών, το αξεπέραστο διαμάντι των Queensryche, “Operation Mindcrime”.\nΠρόκειται για τον τρίτο δίσκο των Queensryche και κυκλοφόρησε το 1988, και αποτέλεσε το σημείο όπου το metal κατάφερε να μπει σε πιο ‘πνευματικά’ μονοπάτια και να αποδείξει στις πλατιές μάζες ότι δεν πρόκειται απλά για ένα επαναστατικά σκληρό και τραχύ ήχο κενό περιεχομένου, αλλά μπορεί να έχει ουσία και να χρησιμοποιηθεί εύστοχα για πνευματική ώθηση και κοινωνική κριτική.\nΤο “Operation: Mindcrime” έχει μια καταπληκτική δομή και ιστορία που είναι ακόμα επίκαιρη ή από όσο φαίνεται δυστυχώς πάντα θα είναι. Ο δίσκος ήταν η αποτύπωση της αμερικανικής κοινωνίας των 80’s, εποχή που ο ψευδοσυντηρητισμός της κυβέρνησης του Ronald Reagan ήταν στο peak του. Ο θρύλος λέει ότι ο τραγουδιστής του group, Geoff Tate, συνέλαβε την ιστορία του δίσκου όταν μπήκε μέσα σε μια εκκλησία ένα βράδυ για να προστατευθεί από τη δυνατή βροχή.\n06:00.. Ο Nikki, ένας κοινωνικά περιθωριοποιημένος άντρας, ο οποίος ξυπνά σε ένα δωμάτιο νοσοκομείου δεμένος, αρχίζει να θυμάται θολά γεγονότα από τον παρελθόν του. Ο Nikki, αηδιασμένος από το σύστημα αποφασίζει να ακολουθήσει και να γίνει μέρος του πυρήνα και της δήθεν κοινωνικής επανάστασης που καθοδηγεί ο διεφθαρμένος πολιτικός/μεγιστάνας των media, Dr.X μέσω της βίας. Σκοπός του Dr.X δεν είναι η απόδοση κάποιας κοινωνικής δικαιοσύνης, όπως ισχυρίζετε, αλλά θέλει να κατακτήσει τον κόσμο και να επιβάλει το δικό του καθεστώς. Ο Dr.X καταφέρνει να κάνει υποχείριο του τον Nikki κάνοντας του πλύση εγκεφάλου (κάθε φορά που λέει την λέξη ‘mindcrime’, ο Nikki γίνεται το πειθήνιο όργανο του) και εθίζοντας τον στις ναρκωτικές ουσίες τις οποίες του παρέχει αφού εκτελεί τα εγκλήματα που του αναθέτει. Ο Nikki λοιπόν, γίνεται ο πληρωμένος δολοφόνος και εκτελεστής του Dr.X στο όνομα της δήθεν επανάστασης.\nΣτη ζωή του Nikki μπαίνει η Mary μια πρώην πόρνη που γίνεται καλόγρια υπό την καθοδήγηση του Πατέρα William που ανέλαβε την πνευματική σωτηρία και την καθοδήγηση της μακριά από το αμαρτωλό της παρελθόν, αναγκάζοντας την να κτίσει μια σχέση συναισθηματικής εξάρτησης μαζί του γεμίζοντας την ενοχές. Ο Nikki αρχίζει να ερωτεύεται την Mary αλλά παράλληλα αρχίζει να αμφισβητεί και να αντιλαμβάνεται την ματαιότητα του σκοπού που εξυπηρετεί για τον Dr.X. Έτσι αποφασίζει να ξεφύγει μαζί με την Mary από όλα αυτά. Ο Dr.X αντιλαμβάνεται την μεταστροφή του Nikki και τον διατάζει να σκοτώσει την Mary και τον Πατέρα William θυμίζοντας του την εξάρτηση που έχει από αυτόν. Ο Nikki, εν μέσω αβάσταχτης εσωτερικής και συναισθηματικής διαμάχης, πηγαίνει να βρει την Mary η οποία όμως είναι ήδη νεκρή. Συγχυσμένος από την απώλεια του έρωτα του και με την υποψία ότι μπορεί και ο ίδιος να την έχει σκοτώσει αρχίζει να τρελαίνεται. Οι αστυνομικοί τον βρίσκουν, τον συλλαμβάνουν για το φόνο της Mary και όλα τα εγκλήματα που τον διέταξε ο Dr.X να κάνει.\n06:01.. Το άλμπουμ και ο κύκλος κλείνει με τη φράση του Nikki, με την οποία ξεκινά η ιστορία: ‘I Remember Νow’..\nΜε το “Operation: Mindcrime” (υπενθυμίζω ότι είναι γραμμένο το 1988) φαίνεται καθαρά το αυτονόητο. Πως ο καθένας μας δηλαδή, πρέπει να ξεκινήσει πρώτα μια εσωτερική προσωπική επανάσταση, να ξεφύγει από τους πολιτικούς και θρησκευτικούς φανατισμούς, τα κηρύγματα των πολιτικών και πνευματικών ηγετών. Να γίνει ο ίδιος ηγέτης της ζωής και του εαυτού του. Καυτηριάζει τον ψευτοσυντηρισμό και την υποκρισία, την ψεύτικη ηθική που κατακλύζει την κοινωνία μας. Αξίζει ολόκληρη κοινωνιολογική μελέτη στα νοήματα του δίσκου πραγματικά.\nΣε μουσικό επίπεδο τώρα, ο δίσκος είναι αριστουργηματικός. Με περισσότερα progressive στοιχεία να προστίθενται στον μέχρι τότε ήχο του συγκροτήματος, samples από διαλόγους ανάμεσα στους ήρωες της ιστορίας να παρεμβάλλονται των τραγουδιών, πετυχαίνει να δώσει την εξέλιξη της ιστορίας ακόμα πιο όμορφα, δραματοποιώντας την. Ο τραγουδιστής Geoff Tate που ήταν ο εμπνευστής και βασικός στιχουργός του δίσκου καταθέτει φωνή αλλά κυρίως ψυχή! Έδωσε τα πάντα στις ερμηνείες του με τόση εκφραστικότητα που κατάφερε να σχηματίσει μια απίστευτα αληθινή και ρεαλιστική υπόσταση στον ήρωα που δημιούργησε, σε βαθμό που χρειάστηκε ψυχολογική υποστήριξη για να απεμπλακεί από τον χαρακτήρα του Nikki, τον οποίο για να αποδώσει όσο πιο πειστικά γινόταν στις συναυλίες είχε αποδεχτεί ως ‘alter ego’ του. Και η υπόλοιπη μπάντα όμως, βρίσκεται σε δαιμονιώδη φόρμα, προεξάρχοντος του κιθαρίστα και έταιρου συνθετικού πόλου του δίσκου, Chris DeGarmo, του άλλου κιθαρίστα του group Michael Wilton, του μπασίστα Eddie Jackson, και του drummer Scott Rockenfield.\nΤο “Ο.Μ” αποτελείται από 15 κομμάτια και ιντερλούδια, τα οποία καλό είναι να μην ακούγονται αποσπασματικά. Δεν θέλω να κάνω ιδιαίτερη αναφορά σε κάποιο από τα εκπληκτικά κομμάτια του, καθώς η συνοχή είναι βασικό χαρακτηριστικό του album και αποτελεί τον κυριότερο λόγο της ομορφιάς του. Η μουσική, οι στίχοι και τα τραγούδια του, αγγίζουν δυσθεώρητα ύψη έμπνευσης και τελειότητας, σε σημείο που ακόμα και το ίδιο το συγκρότημα να μη μπορέσει ποτέ να ξεπεράσει. Το “Operation: Mindcrime” είναι αριστούργημα το οποίο άπαξ και το ακούσεις, δε θα είσαι ποτέ πια ο ίδιος.. Είναι τέτοια η δύναμη και η ομορφιά που κρύβει μέσα του που δε γίνεται να μη σε επηρεάσουν.. Χαρακτηριστικό είναι πως εκείνη τη περίοδο, οι Iron Maiden κυκλοφόρησαν τον καλύτερο δίσκο της καριέρας τους, το επίσης concept “Seventh Son Of A Seventh Son”, για το οποίο ο Bruce Dickinson δηλώνει ακόμα και σήμερα ότι ωχριά απέναντι στην δημιουργία των Queensryche και πως το ζηλεύει. Χρειάζεται να πούμε κάτι άλλο;\n[box type=”info”] Queensryche – Operation Mindcrime (ΕΜΙ 1988)\nΤracklist: 1. I Remember Now 2. Anarchy-X 3.Revolution Calling 4. Operation: Mindcrime 5.Speak 6.Spreading the Disease 7. The Mission 8. Suite Sister Mary 9. The Needle Lies 10. Electric Requiem 11. Breaking the Silence 12. I Don’t Believe in Love 13. Waiting for 22 14. My Empty Room 15. Eyes of a Stranger\nBand: Geoff Tate-vocals, Chris DeGarmo/Michael Wilton-guitars, Eddie Jackson-bass, Scott Rockenfield-drums\nCast of characters: Pamela Moore – as Sister Mary, Anthony Valentine – as Dr. X, Debbie Wheeler – as the Nurse, Mike Snyder – as the Anchorman, Scott Mateer – as Father William, The Moronic Monks of Morin Heights – Choir[/box]\n[box] Στο παρακάτω video μπορείτε να δείτε ολόκληρο το άλμπουμ παιγμένο ζωντανά. Είναι από την βιντεοκασσέτα (τότε)/dvd (τώρα) “Operation Livecrime” που κινηματογραφήθηκε και κυκλοφόρησε το 1991, στα πλαίσια της περιοδείας για τον επόμενο δίσκο τους “Empire” και συλλαμβάνει το συγκρότημα στην κορυφαία στιγμή της καριέρας του.[/box]\nΠροηγούμενο άρθροΑλ. Εμμανουηλίδης – Μ. Παπαγεωργίου στο Φεστιβαλ Ρεματιάς\nΕπόμενο άρθρο1ο Φεστιβάλ Μουσών στο Ελατοχώρι Πιερίας


Εντυπωσιακή ανάκαμψη στον τουρισμό | ΤΟ ΠΑΡΟΝ\nΕντυπωσιακή ανάκαμψη στον τουρισμό\nΟι τιμές είναι στα περυσινά επίπεδα, αλλά μέχρι τώρα τα πράγματα είναι εξαιρετικά ενθαρρυντικά! Ο Μάιος ήταν κατά πολύ καλύτερος από πέρυσι, ενώ ο Ιούνιος εμφανίζεται πολύ δυνατός!\nΘεαματική είναι η αύξηση των τουριστών από τις σκανδιναβικές χώρες, οι οποίοι επιδιώκουν πλέον να πηγαίνουν για διακοπές σε μη μουσουλμανικές χώρες. Οι πρώτοι, με διαφορά, τουρίστες που θα μας έρθουν φέτος θα είναι οι Ρώσοι, των οποίων ο αριθμός θα είναι αυξημένος κατά 50% σε σχέση με πέρυσι. Ακολουθούν οι Άγγλοι και οι Γερμανοί.\nΌλοι οι παράγοντες του χώρου εκτιμούν ότι φέτος θα ανατραπεί η κατιούσα που είχαμε πάρει πέρυσι και μάλιστα αναφέρουν ότι η μοναδική μας ελπίδα για να κυκλοφορήσει χρήμα στη χώρα μας είναι ο τουρισμός. Η σαφής αυτή στροφή του τουριστικού ρεύματος προς την Ελλάδα οφείλεται στην κατάσταση που επικρατεί στην Αφρική και ιδιαίτερα στην Αίγυπτο και την Τυνησία που ήταν κάθε χρόνο σταθερά πολύ πιο μπροστά από εμάς στις προτιμήσεις των τουριστών. Επίσης, και η Τουρκία δεν έχει την κίνηση που θα περίμενε. Πληρώνει ίσως το ότι είναι μουσουλμανική χώρα…\nΠολύ καλύτερα θα πάνε ο Ιούλιος και ο Αύγουστος. Αν δεν γίνει βέβαια καμία… στραβή κι αλλάξει το κλίμα, κάτι που όλοι απευχόμαστε.\nΤα καλά ξενοδοχεία στην Κύπρο έχουν ήδη πληρότητα 100% για Ιούλιο και Αύγουστο, με αποτέλεσμα οι Κύπριοι που θα θελήσουν να πάνε διακοπές στη χώρα τους να μη βρίσκουν καταλύματα. Γεμίζουν όμως διαρκώς και τα ξενοδοχεία στη χώρα μας. Κι εδώ κάτι παρόμοιο με την Κύπρο αναμένεται…\nΤη μεγαλύτερη προσέλκυση τουριστών έχει η Ισπανία, γιατί έχει καλύτερες υποδομές και πολλά κρεβάτια. Και βέβαια είναι πολύ πιο κοντά στην Αγγλία…\nΠολύ καλά πηγαίνουν φέτος και οι κρουαζιέρες, οι οποίες είχαν αρχίσει από πέρυσι να… απογειώνονται θεαματικά, παρότι αρκετές κρατήσεις θέσεων στα πλοία ακυρώθηκαν γιατί η Ελλάδα πήγαινε «πακέτο» με Αίγυπτο και Τυνησία και πολλοί που ήθελαν να πάνε σʼ αυτούς τους προορισμούς έκαναν πίσω…\nΠάντως οι κρουαζιέρες από Πειραιά για τα νησιά και την Τουρκία είναι πολύ ψηλά φέτος…\nΕνδεικτικό του πολύ καλού κλίματος που διαμορφώνεται για τον ελληνικό τουρισμό είναι η εκτίμηση του κορυφαίου γερμανικού ταξιδιωτικού οργανισμού TUI, του οποίου η εκπρόσωπος Ραμόνα Φετ τόνισε στην Deutche Welle ότι φέτος η Ελλάδα πρέπει να συγκρίνεται με την Ισπανία!\nΗ εκπρόσωπος της TUI, επίσης, πρόσθεσε: «Οι τουρίστες που επισκέπτονται την Ελλάδα είναι διαφορετικοί από εκείνους που επιλέγουν την Τουρκία. Η τελευταία έχει μια πλούσια προσφορά σε πακέτα all inclusive, ενώ τα ελληνικά είναι περισσότερο προσαρμοσμένα στις προσωπικές επιθυμίες των τουριστών».\nΚορυφαίος τουριστικός προορισμός στην Ελλάδα παραμένει η Κρήτη, σύμφωνα με την κυρία Φετ. Σημαντική είναι η ζήτηση στο μεταξύ και για μικρότερα ελληνικά νησιά, όπως η Κέρκυρα και η Κως, για τα οποία η TUI προσφέρει εξειδικευμένα πακέτα, για παράδειγμα μόνον για ζευγάρια ή οικογένειες.\nΚρήτη, Ρόδο, Κω και Μύκονο προτιμούν οι περισσότεροι πελάτες της Thomas Cook, όπως μας είπε ο εκπρόσωπος του ομίλου Ματίας Μπράντες.\nΤέλος, αυξημένη ζήτηση στα αεροπορικά εισιτήρια για την Ελλάδα καταγράφει μέχρι στιγμής και η Germanwings. Δημοφιλέστεροι προορισμοί, σύμφωνα με την εκπρόσωπο της αεροπορικής εταιρείας Ανγκέλικα Σβαφ είναι η Κρήτη, η Αθήνα και η Κέρκυρα.\nΟι «επιχειρήσεις» στη Λιβύη «πλήττουν» τον τουρισμό στα Χανιά\nΑπρόσμενο εμπόδιο προς το τουριστικό ρεύμα που κατευθύνεται προς τα Χανιά δημιουργήθηκε εξαιτίας των αεροπορικών επιδρομών του ΝΑΤΟ προς τη Λιβύη! Το αεροδρόμιο των Χανίων, που χρησιμοποιείται από την Πολιτική Αεροπορία, την 115 πτέρυγα Μάχης και την αμερικανική βάση της Σούδας, έχει στην κυριολεξία «φρακάρει» από τις συνεχείς πτήσεις των πολεμικών αεροσκαφών που επιχειρούν στη Λιβύη, με αποτέλεσμα να μην μπορούν να προσγειωθούν οι πτήσεις τσάρτερ, οι οποίες είναι αυξημένες λόγω εποχής! Έτσι πολλές ακυρώνονται και άλλες παρουσιάζουν μεγάλες καθυστερήσεις, με συνέπεια να αγανακτεί ο κόσμος και να μη θέλει ούτε να… ακούει για Χανιά!\nΣύμφωνα με έγκυρες πληροφορίες, το πρόβλημα δεν δημιουργείται από τις πτήσεις των F16 της 115 ΠΜ, που είναι οι συνήθεις, αλλά από την τεράστια αύξηση αφίξεων – αναχωρήσεων μεταγωγικών αεροσκαφών και κυρίως από τις πτήσεις των πολεμικών αεροσκαφών του Κατάρ.\nΣύμφωνα με τις ίδιες πληροφορίες, σχεδόν κάθε βράδυ, μετά τις 11, ο εναέριος χώρος πάνω από το αεροδρόμιο αλλά και θέσεις στάθμευσης, «μπλοκάρονται» από τα αεροσκάφη του Κατάρ που απογειώνονται για να «επιχειρήσουν» στη Λιβύη, επιστρέφουν για ανεφοδιασμό και απογειώνονται και πάλι.\nΓια την αντιμετώπιση του προβλήματος γίνονται συνεχείς συσκέψεις με τα στελέχη της ΥΠΑ και της 115 ΠΜ, ενώ, σύμφωνα με πληροφορίες στο τραπέζι των συζητήσεων, έχουν κατατεθεί δύο προτάσεις.\nΗ μια αφορά στη μετεγκατάσταση κάποιων στρατιωτικών δραστηριοτήτων σε αμιγές πολεμικό αεροδρόμιο της Πελοποννήσου προκειμένου να αποσυμφορηθεί η κατάσταση στο «μεικτό» αεροδρόμιο Χανίων.\nΗ δεύτερη αφορά στην ενίσχυση με προσωπικό του πύργου ελέγχου εναέριας κυκλοφορίας του αεροδρομίου Χανίων, το οποίο στελεχώνεται μόνο από την 115 ΠΜ καθώς η ΥΠΑ στα Χανιά δεν διαθέτει ελεγκτές εναέριας κυκλοφορίας.\nΠάντως οι τουριστικοί επιχειρηματίες ζητούν να δοθεί αμέσως λύση, καθώς ενώ υπάρχει αυξημένη ζήτηση αεροπορικών εταιρειών για να έρθουν με πτήσεις τσάρτερ στα Χανιά, αυτή η ζήτηση μπλοκάρεται λόγω της προτεραιότητας που δίδεται στα πολεμικά αεροσκάφη.\nΟι τιμές είναι στα περυσινά επίπεδα, αλλά μέχρι τώρα τα πράγματα είναι εξαιρετικά ενθαρρυντικά!…


Την… κοίταξε στα μάτια - e-HandBall.gr\nΗ Εθνική Γυναικών έχασε στο νήμα (2-1) από την Παγκόσμια Πρωταθλήτρια Ισπανία- Στις 16:30 με Αυστραλία\nΙΣΠΑΝΙΑ- ΕΛΛΑΔΑ 2-1 (10-20, 14-8, 2-0)\nΙΣΠΑΝΙΑ (Λάρα Κόμπος): Σάντζες, Μπατίστα 10, Ναβαρέτε, Π. Κονεγιέρο 2, Βιζουέτε, Σολάνο, Χ. Κονεγιέρο 12, Μενέντες 2, Εντσίνας, Καμαρά.\nΕΛΛΑΔΑ (Καραντώνη/Δημητρίου): Σαμολαδά 2, Ποιμενίδου 2, Καλοϊδη, Κερλίδη, Σκάρα 6, Μούρνου 2, Μ. Κεπεσίδου, Δημητρίου 10, Μάστακα 76, Ν. Κεπεσίδου.\nΔιαιτητές: Μαρτίνες- Μονίκο (Ουρουγουάη), Κόκκινη: Δημητρίου, Αποβολές: 0-3.


Βρήκαμε το bikini που δείχνει ψηλόλιγνη κάθε σιλουέτα και κοστίζει 37 Ευρώ - Queen.gr\nΣου λέμε πού μπορείς να το βρεις και να το αποκτήσεις online, είναι one size!\nΘυμάσαι μία cult ταινία των 00s με την Blake Lively, την Αlexis Blendel (από το «Gilmore Girls»), την Αmerica Ferrera και την Αmber Tamblyn, όπου 4 κορίτσια με εντελώς διαφορετικούς σωματότυπους χωρούσαν μέσα στο ίδιο jean παντελόνι. Η ταινία, λοιπόν, είχε τον προφανή τίτλο «Ένα μπλου τζιν για τέσσερις» και στο film αυτά τα κορίτσια -που ήταν φυσικά κολλητές- μας έδειχναν την ελαστικότητα του denim. Μαγεία το χαρακτήριζαν καθότι έφηβες. Προσαρμοστικότητα υλικού θα το λέγαμε εμείς σήμερα. Μετά από ενδελεχή έρευνα για το ιδανικό μαγιό και αυτό το καλοκαίρι, σκεφτήκαμε αρκετά αυτήν τη γλυκανάλατη κατά τα άλλα ταινιούλα.\nΓιατί σε ένα από τα πιο γνωστά online shops της Ευρώπης, στο ASOS, ανακαλύψαμε τον εναλλακτικό πρωταγωνιστή του έργου, αν δεν ήταν το jean: ένα crinkle bikini. Ένα μονόχρωμο σχέδιο με χαρακτηριστικά ψηλόμεσο σλιπ και στράπλες ή bustier (κυκλοφορεί και στις δύο εκδοχές) υπάρχει τα τελευταία τρία χρόνια στις προθήκες του e-shop και κάθε καλοκαίρι γίνεται sold οut. Ο λόγος είναι απλός: είναι one size και ταιριάζει σε όλες δείχνοντας τα πόδια πιο ψηλόλιγνα και τον κορμό πιο λεπτό. Όπως μπορείς να δεις και εδώ, βγαίνει σε διάφορες αποχρώσεις (μαύρο, ροζ, λιλά, άσπρο, animal print, κίτρινο), κοστίζουν και τα δύο κομμάτια του μαζί 37 Ευρώ και είναι ό,τι πιο ευκολοφόρετο μπορείς να βάλεις στην παραλία.\nΗ λεπτομέρεια που το κάνει ακόμα πιο ιδιαίτερο είναι το υλικό κατασκευής του που έχει τις γνωστές «αυλακώσεις» (crinkle) που είναι τάση τα τελευταία χρόνια. Διάλεξε ένα χρώμα που να ταιριάζει στην επιδερμίδα σου και όταν θα γίνει «διαθέσιμο» πρόσθεσέ το στο «καλάθι» σου. Θα μας θυμηθείς με το που βγεις στην παραλία…\nΔες επίσης: Tα στυλάτα σανδάλια που έγιναν sold out πέρυσι είναι και πάλι διαθέσιμα


Ανοιχτή επιστολή αγρότη προς τον βουλευτή Πέλλας του ΣΥΡΙΖΑ Γιάννη Σηφάκη | Karatzova.com\nHome / Αγροτικά / Απόψεις / Ανοιχτή επιστολή αγρότη προς τον βουλευτή Πέλλας του ΣΥΡΙΖΑ Γιάννη Σηφάκη\nΑνοιχτή επιστολή αγρότη προς τον βουλευτή Πέλλας του ΣΥΡΙΖΑ Γιάννη Σηφάκη\nΣτο ηλεκτρονικό μας ταχυδρομείο λάβαμε και δημοσιεύουμε την παρακάτω δημόσια επιστολή του αγρότη Χρήστου Τσιρανίδη προς τον βουλευτή Πέλλας του ΣΥΡΙΖΑ Γιάννη Σηφάκη:\nΚΥΡΙΕ Ι.ΣΗΦΑΚΗ εχθές δευτέρα στο πνευματικό κέντρο σκύδρας για πρώτη φορά ήμουν παρόν σε ανοιχτή δημόσια ομιλία ,με κύριο θέμα το μεγάλο πρόβλημα των αγροτών που είναι όμηροι, από την υπόθεση τής Ο.Π ΑΘΗΝΑ,αλλά και την αναφορά σας στα υπόλοιπα τρέχοντα προβλήματα των αγροτών.\nΑνώνυμος 6 Μαρτίου 2018 - 2:55 μ.μ.\nΔεν πιστεύω να περιμένεις ουσιαστική απάντηση συνάδελφε απλά κερδίζουν χρόνο\nΑνώνυμος 6 Μαρτίου 2018 - 5:35 μ.μ.\nδεν νομίζω οτι υπάρχει διαφωνία με την Τζάκρη απλώς επειδή όπως και συ έτσι και ο Σηφακής πιστευει στις κινηματικές και συλλογικές διεκδικήσεις, που μερικές φορες εισακούονται από τους κυβερνώντες. (γιαυτό άλλωστε δεν συμμετείχες στο συλλαλητήριο για την Μακεδονία). το εμπάργκο έχει ονοματεπώνυμο Ε. Βενιζέλος, τώρα γίνεται προσπάθεια διαχείρισης του τεράστιου προβλήματος που δημιούργησε για την καλύτερη λύση. ο τρόπος ασφάλισης και αποζημίωσης από τον ΕΛΓΑ έχει επίσης τις παθογένειες του παρελθόντος που θα αλλάξουν εκ των νέων συνθήκων στις οποίες οι αγρότες πρέπει να προσαρμοστούν και μαλιστα γρήγορα.\nΑνώνυμος 6 Μαρτίου 2018 - 11:36 μ.μ.\nΜε τις....παθογένειες του παρελθόντος, όπως τις λες, το ζήτημα είναι ότι παίρναμε αποζημιώσεις! Τώρα μπουχτίσαμε στις υποσχέσεις και στα παχιά λόγια! Κάντε κάτι επιτέλους βαρεθήκαμε.....\nΑνώνυμος 6 Μαρτίου 2018 - 7:25 μ.μ.\nΧρηστάρα μπράβο τον ξεμπροστιάζεις θα τολμήσει να απαντήσει .ζητάει από μας να πιέσουμε τον Τσίπρα. Καλά που δεν μας είπε να βγούμε με τα τρακτέρ. Καλά του λες για τις βροχοπτώσεις . Ξέχασε τι μας έλεγε το καλοκαίρι Τώρα την μπάλα στην εξέδρα .όπως και για το εμπάργκο που γύριζε από χωριό σε χωριό ότι τα λεφτά είναι παράνομα που πήραμε. Ενώ χάσανε την δεύτερη δόση. Τώρα λέει στη επομένη σύνοδο . οι προηγούμενοι κάθε 10 μέρες στις Βρυξέλλες .παρεμβάσεις στα συμβούλια υπουργών συναντήσεις με τον Επίτροπο. Αυτοί ούτε κουβέντα σε κανένα συμβούλιο καμία συνάντηση με Επίτροπο. καλά τα είπε π Γιαννακάκης τις προάλλες στην Σκύδρα ότι το υπουργείο είναι άσχετο και έφτιαξε αυτός τον φάκελο σαν του Καρασμάνη και τον έστειλε μέσω υπουργείου στις Βρυξέλλες .και μεις περιμένουμε όπως είπε ο Σηφάκης την επομένη σύνοδο ποια άραγε; οι γνωστές π@π@ριες ...


Τακτική συνεδρίαση του δημοτικού συμβουλίου Σερρών θα πραγματοποιηθεί την Τετάρτη 20 Νοεμβρίου 2019. Στην ημερήσια διάταξη έχουν εγγραφεί 34 θέματα. Η συνεδρίαση θα γίνει στην αίθουσα «Κων. Καραμανλής» του Διοικητηρίου, στις 7μ.μ. Όλα τα θέματα που θα συζητηθούν έχουν ως εξής:\n- Έγκριση έκτακτης επιχορήγησης του ΔΗ.ΠΕ.ΘΕ. Σερρών για συμμετοχή στις Χριστουγεννιάτικες εκδηλώσεις.\n-Ορισμός Δημοτ. Συμβούλου για την επιτροπή επεξεργασίας και εισηγήσεων προτάσεων προς το Δημοτικό Συμβούλιο για την απονομή τιμητικών διακρίσεων.\n-Σύσταση επιτροπών προσωρινής και οριστικής παραλαβής των έργων:\nα) Αναπλάσεις κεντρικών οδικών αξόνων πόλης Σερρών έτους 2018, β) Αναβάθμιση παιδικών χαρών Δημοτικής Ενότητας Σερρών έτους 2017 και\nγ) Έξοδα συντήρησης ακίνητης περιουσίας κληροδοτήματος Αποστο λίδη.\n-Γνωμοδότηση σχετικά με μεταβολές σχολικών μονάδων:\nα) Α/θμιας Εκπαίδευσης και β) Β/θμιας Εκπαίδευσης για το σχολικό έτος 2020-2021.\nΕισηγητής: Ο Πρόεδρος της Δ.Ε.Π κ. Σιαμάγκας Δ.\n- Έγκριση τροποποίησης συστατικών πράξεων:\nα) της Ενιαίας Σχολικής Επιτροπής Πρωτοβάθμιας Εκπαίδευσης (ΕΣΕΠΕ) του Δήμου Σερρών και\nβ) της Ενιαίας Σχολικής Επιτροπής Δευτεροβάθμιας Εκπαίδευσης (ΕΣΕΔΕ) του Δήμου Σερρών.\n-Καθορισμός χώρου και ημερομηνίας για τη διεξαγωγή συνεδρίασης για τον απολογισμό πεπραγμένων έτους 2018 της δημοτικής αρχής. Εισηγητής: Ο αντιδήμαρχος κ. Μισιρλής Σπ.\n-Καθιέρωση δημόσιας εορτής τοπικής σημασίας για το Νομό Σερρών προς τιμή των ηρώων που με αυτοθυσία υπερασπίστηκαν το ύψωμα 731 στην Κλεισούρα το 1941.\n- Έγκριση της αρ 136/2019 απόφασης του Διοικητικού Συμβουλίου του ΟΠΑΚΠΑ με θέμα: "Ορισμός εξόδων παράστασης Προέδρου ΔΣ ΟΠΑΚΠΑ Δήμου Σερρών".\n- Έγκριση εγγραφής του Δήμου ως συνδρομητή για το έτος 2020 σε εφημερίδες και περιοδικά.\n- Τροποποίηση / αλλαγή του ύψους των τελών κοιμητηρίων που επιβλήθηκαν με την αρ. 415/2016 απόφαση Δημοτικού Συμβουλίου. Εισηγητής: Ο αντιδήμαρχος κ. Μισιρλής Σπ.\n- Έγκριση μείωσης δημοτικών φόρων ή τελών ή απαλλαγή από αυτούς. Εισηγητής: Ο αντιδήμαρχος κ. Μισιρλής Σπ.\n- Έγκριση τελικής έκθεσης αξιολόγησης του Επιχειρησιακού Προγράμματος Δήμου Σερρών 2014-2019.\n- Έγκριση (2ης) τροποποίησης της αριθμ 831/2018 Α.Δ.Σ περί "Έγκριση προγράμματος των πολιτιστικών και αθλητικών εκδηλώσεων του Δήμου Σερρών για το έτος 2019".\n- Έγκριση καθιέρωσης 12ωρης εργασίας για την κάλυψη των αναγκών του τμήματος κοιμητηρίων του Δήμου Σερρών.\n-Έγκριση καθιέρωσης εργασίας του προσωπικού καθαριότητας σε βάρδιες σε εικοσιτετράωρη βάση κατά τις Κυριακές, εξαιρετέες και νυχτερινές ώρες.\n-Έγκριση πρόσληψης προσωπικού ΙΔΟΧ δίμηνης διάρκειας εργατών νεκροταφείων (νεκροθάπτες) για την κάλυψη των εκτάκτων αναγκών του τμήματος κοιμητηρίων του Δήμου Σερρών.\n-Έγκριση έκδοσης άδειας παραγωγού πωλητή λαϊκής αγοράς. Εισηγητής: Ο αντιδήμαρχος κ. Μισιρλής Σπ.\n-Έγκριση μεταβίβασης επαγγελματικής άδειας πωλητή λαϊκών αγορών. Εισηγητής: Ο αντιδήμαρχος κ. Μισιρλής Σπ.\n-Έγκριση δημιουργίας τραπεζικού λογαριασμού στο Ταμείο Παρακαταθηκών και Δανείων.\n-Αναμορφώσεις προϋπολογισμού οικονομικού έτους 2019 από την οικονομική υπηρεσία του Δήμου.\n-Αναμόρφωση προϋπολογισμού οικονομικού έτους 2019 για την υπηρεσία "Παροχή υπηρεσιών επιστημονικού συνεργάτη για την υποστήριξη προετοιμασίας και διενέργειας αρχιτεκτονικών διαγωνισμών".\n-Αναμόρφωση προϋπολογισμού οικονομικού έτους 2019 για την υπηρεσία "Έκτακτο κλάδεμα - κοπή επικίνδυνων δένδρων για λόγους δημόσιας ασφάλειας".\n-Έγκριση μίσθωσης τμήματος του υπ' αρ. 2δ αγροτεμαχίου του αγροκτήματος Αγ. Ιωάννη για εγκατάσταση κεραίας χαμηλής ηλεκτρομαγνητικής περιβαλλοντικής όχλησης.\n-Έγκριση μίσθωσης με δημοπρασία τμήματος του υπ’ αρ. 71 αγροτεμαχίου του αγροκτήματος Σερρών με σκοπό την ανάπτυξη δραστηριοτήτων πρωτογενούς παραγωγής.\n-Έγκριση μίσθωσης του υπ’ αρ 459 αγροτεμαχίου του αγροκτήματος Πεπονιάς για δημιουργία κτηνοτροφικής μονάδας.\n-Έγκριση εκμίσθωσης δια δημοπρασίας τμημάτων των αρ. 3525 και 3526 αγροτεμαχίων του αγροκτήματος Σερρών.\n- Έγκριση προσκύρωσης έκτασης εμβαδού 21,71 τ.μ. σε δημοτικό οικόπεδο στο Ο.Τ. 192 πόλης Σερρών.\n- Έγκριση διαγραφής δημοτικού ακινήτου με αρ. 100 στο Ο.Π. 20 εμβαδού 250 τ.μ. της Τ.Κ. Οινούσσας.\n- Έγκριση διενέργειας διαγωνισμού για την παροχή υπηρεσίας "Καθαριότητα κτηρίων τοπικών και δημοτικών κοινοτήτων του Δήμου Σερρών έτους 2019-2020".\n-Έγκριση πρωτοκόλλων παραλαβής υπηρεσιών.\nΕισηγητές: Οι αντιδήμαρχοι κ.κ.Μισιρλής Σ., Καδής Γ., Νυχτοπάτης Γ. Τουρτούρας Ι.\n- Έγκριση 2ου Α.Π.Ε. του έργου: "Συντήρηση και βελτίωση σχολικών κτηρίων Δήμου Σερρών έτους 2017".\n- Έγκριση εισόδου - εξόδου οχημάτων (απότμηση πεζοδρομίου) επί της οδού Γρ. Ρακιτζή 30.\n- Έγκριση τροποποίησης Τεχνικού Προγράμματος και αναμόρφωση Προϋπολογισμού οικονομικού έτους 2019 για το έργο "Εργασίες οδοστρωσίας - ασφαλτοστρώσεις Δήμου Σερρών έτους 2019". Εισηγητής: Ο αντιδήμαρχος κ. Νυχτοπάτης Γ.\n- Συμπλήρωση - επέκταση δικτύου ΦΟΠ. .


Χέρτα - Μάιντς 2-1 | Bundesliga | gazzetta.gr\nΚυριακή, 27 Νοεμβρίου 2016 - 20:40\nΧέρτα - Μάιντς 2-1\nΟ Ιμπίσεβιτς τα έκανε όλα (πέτυχε δύο γκολ και αποβλήθηκε) και η Χέρτα έκανε την ανατροπή, για να επιβληθεί με 2-1 της Μάιντς.\nΗ Χέρτα έκανε την ανατροπή, επιβλήθηκε με 2-1 της Μάιντς και συνεχίζει τις υψηλές πτήσεις, βρισκόμενη στην τρίτη θέση. Μεγάλος πρωταγωνιστής για τους Βερολινέζους ήταν ο Ιμπίσεβιτς, που πέτυχε δύο γκολ για να φτάσει τα 100 στην Bundesliga, ενώ στη συνέχεια αποβλήθηκε.\nΟι γηπεδούχοι μπήκαν δυνατά, όμως εκείνοι που πήραν το προβάδισμα ήταν οι φιλοξενούμενοι. Στο 25’ ο Ζάιντελ βρέθηκε στην περιοχή και με ψυχραιμία έκανε το 0-1 για το πρώτο γκολ στην Bundesliga! Η αντίδραση της Χέρτα ήρθε στο 36’, όταν ο Ιμπίσεβιτς έδειξε την κλάση του και με έξοχη κίνηση στην περιοχή έκανε το 1-1.\nΟι γηπεδούχοι ήταν καλύτεροι και πήραν κεφάλι στο σκορ στο 67’ με δόση τύχης, όταν μετά από κόντρα στον Βόσνιο η μπάλα κατέληξε στα δίχτυα του Λεσλ για το 2-1. Λίγα λεπτά νωρίτερα ο Γμαμέν είχε αφήσει την Μάιντς με 10 παίκτες, ενώ η αριθμητική ισορροπία αποκαταστάθηκε στο 74’, όταν αποβλήθηκε και ο Ιμπίσεβιτς. Οι φιλοξενούμενοι έψαξαν το φκολ της ισοφάρισης, είχαν δοκάρι με τον Μάλι στο 84’, όμως τίποτα δεν άλλαξε μέχρι το τέλος.


Σίμος Κεδίκογλου: Τα έργα προχωρούν με ταχύτατους ρυθμούς στη Β. Εύβοια - Ypodomes.com\nΑυτοψία στα ολοκληρωμένα έργα αντιπλημμυρικής θωράκισης των λεκανών της Λίμνης και στα υπό κατασκευή αντιπλημμυρικά έργα των λεκανών της Ιστιαίας στη Β. Εύβοια έκαναν χθες οι Υφυπουργοί Περιβάλλοντος και Ενέργειας Γιώργος Αμυράς, Παρά τω Πρωθυπουργώ αρμόδιος για θέματα κρατικής αρωγής και αποκατάστασης από φυσικές καταστροφές Χρήστος Τριαντόπουλος και ο Υφυπουργός Αγροτικής Ανάπτυξης και Τροφίμων Σίμος Κεδίκογλου.\nΤο κλιμάκιο των Υφυπουργών συνοδευόμενο από τον Αντιπεριφερειάρχη Ευβοίας Γιώργο Κελαϊδίτη, τον Δήμαρχο Μαντουδίου – Λίμνης – Αγίας Άννας Γιώργο Τσαπουρνιώτη, τους Δασάρχες Λίμνης Σπύρο Ζίγκηρη και Ιστιαίας Γιώργο Σελίμη και κατοίκους της περιοχής επιθεώρησε μερικά από τα φράγματα βάρους που έχουν κατασκευαστεί στην περιοχή της Λίμνης και τις Ροβιές, καθώς και τις πρόδρομες εργασίες κατασκευής των φραγμάτων στην περιοχή Μαυρόρεμα της Ιστιαίας.\nΟ Υφυπουργός Περιβάλλοντος και Ενέργειας Γιώργος Αμυράς περιηγήθηκε στο Δημόσιο Δάσος Πηλίου, όπου πραγματοποιούνται εντατικές εργασίες καθαρισμού και απομάκρυνσης της καύσιμης ύλης και της συσσωρευμένης βιομάζας καθώς και διανοίξεις δασικών δρόμων και αντιπυρικών ζωνών σε συνολική έκταση 2.713 στρεμμάτων.\nΣτον οικισμό του Πηλίου πραγματοποιούνται εκτεταμένες αποψιλώσεις πλάτους τουλάχιστον 60 μέτρων, στη μικτή ζώνη μεταξύ δάσους και σπιτιών. Οι κορμοί των δέντρων που απομακρύνονται από τις μικτές περιοχές θρυμματίζονται και εναποτίθενται στον τάπητα του δάσους για εμπλουτισμό του οικοσυστήματος.\nΟ Υφυπουργός Περιβάλλοντος, Γιώργος Αμυράς δήλωσε: «Ολοκληρώσαμε τα αντιδιαβρωτικά έργα της Β. Εύβοιας σε χρόνο ρεκόρ, χάρη στη σκληρή εργασία των υλοτόμων και δασεργατών του νησιού και τώρα προχωράμε στην κατασκευή των μεγάλων αντιπλημμυρικών έργων στις λεκάνες απορροής της Λίμνης και της Ιστιαίας. Την ίδια στιγμή καθαρίζουμε τα ευαίσθητα δασικά οικοσυστήματα της περιοχής, διανοίγουμε αντιπυρικές ζώνες και συντηρούμε εκατοντάδες χιλιόμετρα δασικών δρόμων».\nΟ Υφυπουργός Παρά τω Πρωθυπουργώ, αρμόδιος για θέματα κρατικής αρωγής και αποκατάστασης από φυσικές καταστροφές Χρήστος Τριαντόπουλος τόνισε: «Μαζί με τον Υφυπουργό Περιβάλλοντος και Ενέργειας, κ. Γιώργο Αμυρά επισκεφτήκαμε εκ νέου και τους δύο Δήμους της Βόρειας Εύβοιας, στο πλαίσιο της υλοποίησης των κυβερνητικών μέτρων στήριξης και αποκατάστασης της περιοχής, έπειτα από τις μεγάλες πυρκαγιές του 2021. Ειδικότερα, επισκεφτήκαμε περιοχές όπου έχουν ήδη ξεκινήσει αντιπλημμυρικά έργα, σε συνέχεια και των αντιδιαβρωτικών, τα οποία ολοκληρώθηκαν σε πολύ σύντομο χρονικό διάστημα έπειτα από την εκδήλωση των πυρκαγιών, ενώ ενημερωθήκαμε και από τους τοπικούς υπηρεσιακούς παράγοντες για τις προετοιμασίες εν μέσω της φετινής αντιπυρικής περιόδου. Συνεχίζουμε σε στενή συνεργασία, προκειμένου να υλοποιηθούν τα έργα που προβλέπονται από το κυβερνητικό σχέδιο για την αναγέννηση της Βόρειας Εύβοια».\nΣτις δηλώσεις του ο Υφυπουργός Αγροτικής Ανάπτυξης και Τροφίμων Σίμος Κεδίκογλου ανέφερε: «Τα έργα προχωρούν με ταχύτατους ρυθμούς, σε αντίθεση με την περίπτωση των Ψαχνών, όπου εξαιτίας των διαδικασιών που είχαν ακολουθηθεί, χρειάστηκαν δύο χρόνια για να υλοποιηθούν. Ακολουθήθηκαν καινοτόμες διαδικασίες ώστε να μπορέσουμε να έχουμε γρήγορα και στοχευμένα αποτελέσματα. Η ολιστική προσπάθεια ανασυγκρότησης και αναγέννησης της περιοχής, γίνεται πάντα με άρτια συνεργασία με τα συναρμόδια Υπουργεία και την αρωγή όλης της κυβέρνησης. Διαρκώς λαμβάνουμε μέτρα στοχευμένα μέτρα ανακούφισης για τις επαγγελματικές ομάδες. Χθες εστάλη από το Υπουργείο Αγροτικής Ανάπτυξης και Τροφίμων το αίτημα για την αποζημίωση και των συκοπαραγωγών, σε συνέχεια προηγούμενης αποζημίωσης που έχουν λάβει. Προηγήθηκαν οι κτηνοτρόφοι και οι ελαιοπαραγωγοί. Όσο για το επίδομα διακοπών (Voucher) που αφορά στη βόρεια Εύβοια, θα τονώσει πολύ τις τοπικές κοινωνίες και τον κόσμο. Θέλω να ευχαριστήσω πολύ όλους όσοι επιλέγουν τη β. Εύβοια για τις διακοπές τους, ως συμπαράσταση προς τους κατοίκους της».\nΣχετικά Άρθρα:Αντιπλημμυρικά έργαΔημόσιο Δάσος ΠηλίουΕνέργεια-ΠεριβάλλονΕύβοιαΙστιαίαΠεριβάλλον-Περιβαλλοντικά έργαΥπουργείο Αγροτικής Ανάπτυξης και ΤροφίμωνΥπουργείο Περιβάλλοντος και Ενέργειας


Μονταζιέρα: Μαΐου 2014\nΑναρτήθηκε από Imperator Lex στις 5:26:00 μ.μ. Δεν υπάρχουν σχόλια :\nΑναρτήθηκε από Imperator Lex στις 5:44:00 μ.μ. Δεν υπάρχουν σχόλια :\nΑναρτήθηκε από Imperator Lex στις 5:50:00 μ.μ. Δεν υπάρχουν σχόλια :\nΑναρτήθηκε από Imperator Lex στις 10:52:00 μ.μ. Δεν υπάρχουν σχόλια :\nΑναρτήθηκε από Imperator Lex στις 2:15:00 π.μ. Δεν υπάρχουν σχόλια :\nΑναρτήθηκε από Imperator Lex στις 12:12:00 π.μ. Δεν υπάρχουν σχόλια :\nΑναρτήθηκε από Imperator Lex στις 10:04:00 μ.μ. Δεν υπάρχουν σχόλια :


Στη Μάνη το 1670 περίπου, διοικούσαν φάρες. Οι Στεφανοπουλαίοι που ήταν απόγονοι των Κομνηνών και η φάρα των Γιατράκων που ήταν απόγονοι των Μεδίκων. Η φάρα των Γιατράκων "τακίμιασε" με τους Τούρκους έστησε λαϊκά δικαστήρια και με δίκες παρωδία εκτέλεσε δεκάδες από τούς Στεφανόπουλαίους. Οι διώξεις αυτές ανάγκασαν όσους επέζησαν από τη φάρα των Στεφανόπουλων 750 περίπου άτομα και νά μεταναστεύσουν στήν Κορσική, η οποία ήταν υπό την κυριαρχία της Γένοβας.\nΣτην Ήπειρο οι βεντέτες μεταξύ φαρών ήταν πολύ άγριες, ακόμα και το Σούλι από μια τέτοια βεντέτα έπεσε. Οι 12.000 Σουλιώτες ήταν χωρισμένοι σε πάνω από 40 φάρες αλλά δυο ήταν οι μεγαλύτερες που είχαν και υπο την προστασία τους τις υπόλοιπες. Μποτσαραίοι εναντίον Τζαβελλαίων, η διαμάχη τους και το μίσος οδήγησε τον αρχηγό Γιώργη Μπότσαρη να συμβιβαστεί με τον Αλί Πασά και να θεωρείται ταυτόχρονα ήρωας και προδότης.\nΈνας καθολικός ιερέας της Σκόδρας στη Βόρειο Ήπειρο αναφέρεται σε μια επιστολή του για μια τέτοια βεντέτα στη περιοχή. Τη βεντέτα 5 χωριών (Τζουβάρα, Ρόζνα, Πρεμίτσι, Λεντίνα και Ζεοπάρα) αφορμή ήταν ο σκοτωμός τεσσάρων αρνιών που βόσκησαν ξένο χορτάρι, αλλά το πραγματικό αίτιο ήταν εθνικιστικό και θρησκευτικό. Έλληνες και Σλάβοι ορθόδοξοι εναντίον Αρβανιτών καθολικών.\nΟι ορθόδοξοι έστειλαν μερικούς φίλους τους καθολικούς να πουν στους υπόλοιπους κατοίκους της Τζουβάρας πως αν παραστήσουν πως εγκαταλείπουν τα σπίτια τους πολεμώντας δε θα τους πείραζαν και δε θα έχαναν τη τιμή τους. Όμως δε τήρισαν τη συμφωνία, τότε οι Έλληνες του Πρεμίτσι μαζί με αυτούς της Ρόζνας επιτέθηκαν στη Λεντίνα που είχαν καταφύγει, οι καθολικοί της Τζουβάρας και οι κάτοικοι της Γκρούντας που ήρθαν σε βοήθεια. Έγινε μεγάλο μακελειό. 42 αποκεφαλισμοί και πολλοί περισσότεροι τραυματίες, ούτε εναντίον των Τούρκων δεν είχαν δίξει τέτοια αγριότητα.\n(πηγή: Οι πατρίδες των Ελλήνων του Θόδωρου Καρζή)


Σασμός επόμενα επεισόδια : 58 , 59 , 60 , 61 - fiftififti\nΣασμός επόμενα επεισόδια: Περιλήψεις των επεισοδίων 58 , 59 , 60 , 61 . Tι θα δούμε στα επόμενα επεισόδια της σειράς του ALPHA.\nΗ Αργυρώ προσπαθεί να μάθει περισσότερα για τη βαλίτσα με τα αρχαία, αλλά δεν ξέρει ότι ο Διονύσης εμπλέκεται στο κύκλωμα. Στο μεταξύ ο Διονύσης, φέρεται στην Σεμίνα βάναυσα, υποβάλλοντάς την σε ερωτικές επαφές αναγκαστικές και ταπεινωτικές. Μόλις μαθαίνει την πρόταση γάμου, ξεχειλίζει από κακία και θυμό.\nΣτο σπίτι των Βρουλάκηδων, ο Πέτρος αναστατώνεται. Μία αδικαιολόγητη απουσία της Μαρίνας, κάνει τον Πέτρο για πρώτη φορά να την υποψιαστεί. Στο μεταξύ η έρευνα της αστυνομίας στο σπίτι των Σταματάκηδων βάζει φωτιά στο χωριό και τους κάνει όλους να αναρωτιούνται τι μπορεί να ψάχνουν οι αρχές. Ο Αστέρης έκπληκτος διαπιστώνει, πως τόσο η Καλλιόπη όσο και ο Μαθιός τηρούν μια άκρως παράξενη στάση… Πολύ σύντομα βέβαια θα μάθει το γιατί.\nΟ Μαθιός νιώθει τον κλοιό γύρω του να στενεύει καθώς ο Αντώνης ζητά από τον εισαγγελέα και νέα άδεια για έρευνα. Η Στέλλα με τον Άγγελο έρχονται ακόμα πιο κοντά. Και ενώ ακόμα η είδηση για την πρόταση γάμου που έκανε ο Πέτρος στη Σεμίνα είναι φρέσκια, μια καινούργια εξέλιξη θα ταράξει τα νερά. Ο Μανώλης δέχεται μία απρόσμενη επίσκεψη στο Ηράκλειο από τον Μαθιό που τον ταράζει…. Ο Μανώλης βυθίζεται στον τρόμο\nΟ Αστέρης και Αργυρώ φεύγουν εκδρομή μόνο που δεν υποψιάζονται ότι κάποιος, πολύ γνωστός, βρίσκεται στο ίδιο μέρος με αυτούς. Θα διαρρεύσει το μυστικό τους; Η σχέση τους κινδυνεύει να αποκαλυφθεί στο χωριό.\nΟ Πέτρος ετοιμάζει τους αρραβώνες του με τη Σεμίνα χωρίς να γνωρίζει οτι κάποιοι είναι αποφασισμένοι να καταστρέψουν την ευτυχία τους. Ενώ η Σεμίνα, Έρχεται τετ α τετ με το παρελθόν της με τον πλέον οδυνηρό τρόπο. Η Θοδώρα επιχειρεί να ανοίξει τα μάτια του Πέτρου για να ερευνήσει το σκοτεινό παρελθόν της Σεμίνας. Τι θα αποκαλυφθεί όταν ο Πέτρος αρχίσει να ερευνά; Ποιο είναι το μυστικό της Σεμίνας;\nΈνα τηλεφώνημα ταράζει την Καλλιόπη, που συνειδητοποιεί ότι πρέπει να αναπροσαρμόσει τα σχέδια της. Ο Άγγελος καταλαβαίνει ότι η σχέση του με τη Στέλλα δεν είναι ρόδινη και αποφασίζει να αντιμετωπίσει τα εμπόδια. Η σύγκρουση μοιάζει αναπόφευκτη και οι συνέπειες απρόβλεπτες….\nΔιαβάστε Επίσης Σασμός Spoiler: Η Θοδώρα Προσπαθεί Να Χαλάσει Τη Σχέση Του Πέτρου Με Τη Σεμίνα\nΟ Άγγελος εξομολογείται στη Στέλλα την πραγματική του ταυτότητα και στον Αστέρη τα συναισθήματα του για την Στέλλα. Η Στέλλα παθαίνει σόκ και προσπαθεί να διαχειριστεί τις τελευταίες εξελίξεις…Ο εκβιασμός του Διονύση, φέρνει τη Σεμίνα σε αδιέξοδο, όσο ο Πέτρος ερευνά το παρελθόν της. Οι έρευνες θα τον οδηγήσουν σε μια συνάντηση με την μητέρα της και τον πατριό της και οι αλήθειες που θα μάθει είναι συγκλονιστικές….Η Σεμίνα εκδιδόταν και ο Πέτρος δεν μπορεί να το διαχειριστεί και διαλύει τον αρραβώνα.\nΣτο μεταξύ ακόμη ένας κρυφός έρωτας κινδυνεύει να αποκαλυφθεί καθώς ο Νικηφόρος και Τζένη τσακώνονται και εκείνος πηγαίνει στο χωριό, την ώρα που ο Μαθιός και η Βασιλική κάνουν έρωτα… Θα πιάσει την μητέρα του με τον Μαθιό στα πράσα; Πως θα αντιδράσει ο Νικηφόρος:\nPrevious PostΣασμός: Η Τζένη έρχεται κοντά με τον Μανώλη.\nNext PostΣασμός: Μία ανέμελη απόδραση γίνεται εφιάλτης για Αστέρη και Αργυρώ


Ποιος Γκότσης; Τι τρέχει με τη Σόφη Πασχάλη και γνωστό τραγουδιστή; | Gossip-tv.gr\nΠολλά γράφτηκαν μέσα σε λίγες ώρες για δήθεν σχέση της Σόφης Πασχάλη με τον περυσινό νικητή του Survivor, Ηλία Γκότση. Εκείνη όμως βγαίνει με άλλον και μάλιστα πολύ γνωστό και γοητευτικό τραγουδιστή...\nΧθες βράδυ, ο φωτογραφικός φακός του gossip-tv.gr, τσάκωσε την δασκάλα της yoga να τρώει σε κρητικό εστιατόριο στο Περιστέρι με τον Κωνσταντίνο Δρούλια!\nΜάλιστα, σύμφωνα με αποκλειστικές μας πληροφορίες αυτή δεν είναι η πρώτη φορά που βγαίνουν αφού και πριν από λίγες μέρες οι δυο τους εθεάθησαν στην ίδια περιοχή όπου έφαγαν και στη συνέχεια βρέθηκαν να διασκεδάζουν μαζί σε γνωστό club!\nΚαθ’ολη την διάρκεια της βραδιάς, η Σόφη Πασχάλη και ο Κωνσταντίνος Δρούλιας αντάλλασσαν τρυφερές ματιές, αλλά ήταν αρκετά προσεκτικοί στις κινήσεις τους!\nΠληροφορίες θέλουν τους δυο τους να ήρθαν κοντά κατά τη διάρκεια των γυρισμάτων του video clip για το νέο τραγούδι «είμαι κι απόψε χάλια» των Droulias Brothers όπου η Σόφη Πασχάλη πρωταγωνιστούσε με τον Δημήτρη Αλεξάνδρου!\nΔείτε παρακάτω αποκλειστικό φωτογραφικό υλικό από την έξοδό τους...


:::Η Κάρμεν Ρουγγέρη για το 'Παραμύθι χωρίς όνομα'\nΗ Κάρμεν Ρουγγέρη για το 'Παραμύθι χωρίς όνομα'\nΚυριακή μεσημέρι στο Ίδρυμα Μιχάλης Κακογιάννης. Ένας προσεγμένος χώρος πολιτισμού γεμάτος παιδιά που παρακολουθούσαν την « Ιλιάδα» του Ομήρου. Παράξενο, ε; Όταν η θεατρική παράσταση ανήκει στην Κάρμεν Ρουγγέρη δικαιολογεί το ενδιαφέρον και την προσήλωση των παιδιών…\nΠαραμύθια εγχώρια όσο και απ’ όλο τον κόσμο, έργα κλασικά, ακόμη και όπερα ζωντανεύουν επί σκηνής για ένα κοινό διαφορετικό, ιδιαίτερο, απαιτητικό, συνάμα παρεξηγημένο από πολλούς. Στην άλλη αίθουσα παίζεται η «Οδύσσεια», στο θέατρο Κιβωτός «Ο Κουρέας της Σεβίλλης» και στο Μέγαρο Μουσικής Θεσσαλονίκης το «Παραμύθι χωρίς όνομα» της Πηνελόπης Δέλτα.\nΑνάμεσα στις παραστάσεις η Κάρμεν Ρουγγέρη, πρόθυμη, εγκάρδια και χαμογελαστή, δέχτηκε να μας μιλήσει για το παιδικό θέατρο. Ξεκίνησε αναφερόμενη στην παράσταση της Θεσσαλονίκης, που το προηγούμενο καλοκαίρι παρουσιάστηκε σε διάφορα μέρη της Ελλάδας, και επεκτάθηκε στα υπόλοιπα έργα της.\nΓια ποιον λόγο επιλέξατε το συγκεκριμένο έργο της Πηνελόπης Δέλτα;\nΠροσέξτε, εμένα με ενδιαφέρει τα παιδιά να μαθαίνουν από τις παραστάσεις μου. Συνήθως λοιπόν ανεβάζω έργα που διδάσκονται και στο σχολείο για να τα βοηθήσω. Όταν πήγαινα εγώ στο σχολείο δεν υπήρχε αυτή η επιλογή. Τώρα μπορούμε και το κάνουμε αυτό και τα παιδιά είναι πολύ τυχερά, γιατί βλέποντας να ζωντανεύουν οι εικόνες τους εντυπώνονται πολύ περισσότερο τα γεγονότα. Για παράδειγμα, τόσο στο «παραμύθι χωρίς όνομα όσο και στην «Ιλιάδα», στην «Οδύσσεια», στον «Ηρακλή», όλα αυτά τα διδάσκονται. Πάντοτε μελετάω. Και είναι απόλυτα τεκμηριωμένες οι παραστάσεις ακριβώς γιατί θέλω τα παιδιά να βοηθιούνται.\nΠοια είναι η διαδικασία που ακολουθείτε στη μεταφορά ενός έργου ώστε να απευθύνεται σε παιδιά μικρότερης ηλικίας;\nΚατ’ αρχάς πρέπει να σας πω ότι δεν υποτιμώ τα παιδιά. Γι’ αυτό και δεν χρησιμοποιώ τον όρο «παιδικό θέατρο» ποτέ. Το «παιδικό θέατρο» είναι συνώνυμο με κάτι πρόχειρο. Τα παιδιά, για παράδειγμα, λένε: «Όχι, δεν μπορώ να πάω σε αυτό γιατί είναι παιδικό». Εγώ αυτονομάζω αυτό που κάνω «θέατρο για παιδιά». Δηλαδή, είναι μια κανονική παράσταση που απευθύνεται στα παιδιά. Να δώσω ένα παράδειγμα: όταν λέμε «παιδικό δωμάτιο» εννοούμε ένα ροζ δωμάτιο για τα κοριτσάκια κι ένα γαλάζιο δωμάτιο για τα αγοράκια - εγώ δεν έκανα κάτι τέτοιο ούτε στα δικά μου παιδιά. Τους έφτιαξα ένα κανονικό δωμάτιο και εκεί τα εγκατέστησα. Θέλω και στο θέατρο ν’ ανεβαίνουν τα παιδιά και όχι να κατεβαίνω εγώ για να τα φτάσω. Κάθε παράσταση είναι κάτι από το οποίο θα κερδίσουν. Θα πει κανείς «Οι πρώτες ηλικίες μπορούν να δουν την Ιλιάδα;». Τη βλέπουν και με το παραπάνω! Είναι γεμάτη και προνήπια η παράσταση. Απλώς τα παιδιά θα φύγουν παίρνοντας μαζί τους τη μαγεία του θεάτρου. Όσο μεγαλώνουν θα παίρνουν μαζί τους αυτό που θέλει να πει ο ποιητής. Όταν φτάσουν στη Β’ Γυμνασίου θα παίρνουν αυτό που πρέπει γιατί το διδάσκονται άλλωστε. Οπότε δεν το κατεβάζω το επίπεδο, δεν δίνω ηλικίες. Προσπαθώ να κάνω μια κανονική παράσταση που να είναι απόλυτα προσιτή σε όλους και που να μπορεί να καθηλώσει τα παιδιά. Μια παράσταση για να μπορεί να καθηλώσει τα παιδιά πρέπει να έχει σύντομους διαλόγους, να έχει μοιρασμένες δόσεις μουσικής και χορού, και να κρατά το ενδιαφέρον των παιδιών να θέλουν να δουν τι θα γίνει παρακάτω.\nΘεωρείτε πλεονέκτημα τη σταθερή βάση ενός ήδη καθιερωμένου και γνωστού έργου ή μπορεί να έχει κάποιους κινδύνους η μεταφορά τους;\nΌχι, τα γνωστά έργα σημαίνει ότι είναι κλασικά έργα και τα κλασικά έργα δεν είναι τυχαίο ότι αντέξανε στον χρόνο. Έτσι, λοιπόν, αν δώσεις κλασική παιδεία στα παιδιά, δίνεις τη βάση. Και γι’ αυτό όταν διαλέγω θέματα, ακόμα και όταν διαλέγω παραμύθια, διαλέγω κάτι κλασικό. Πατάς γερά πάνω σ’ αυτά, και είναι ωραίο να ξεκινούν τα παιδιά μ’ αυτόν τον τρόπο.\nΠοια είναι η φόρμα του θεάτρου για παιδιά στην ελληνική σκηνή σήμερα;\nΔεν μπορώ να πω ότι υπάρχει μια φόρμα. Υπάρχουν διάφορες τάσεις όπως και στο θέατρο που απευθύνεται στους μεγάλους. Κάθε δημιουργός κάνει και αυτό που πιστεύει, οπότε δεν μπορούμε να δώσουμε μια φόρμα δεδομένη. Εγώ, για παράδειγμα, διαλέγω τα θέματά μου πάντοτε είτε από τη μυθολογία είτε από κλασικά παραμύθια είτε από αρχαίους συγγραφείς, όπως ο Αριστοφάνης και ο Ευριπίδης.\nΛαμβάνετε υπόψη σας τη γνώμη του κοινού στην επιλογή ενός έργου; (Στο τέλος της παράστασης της «Ιλιάδας» έγινε μια δημοσκόπηση στο κοινό με βάση το χειροκρότημα για τα επόμενα πιθανά έργα που πρόκειται ν’ ανέβουν στις δυο παιδικές σκηνές του Ιδρύματος Μιχάλης Κακογιάννης με τρεις επιλογές για κάθε σκηνή)\nΚάναμε μια δημοσκόπηση στο τέλος της παράστασης. Βλέπετε τι διαλέγουν; Αυτά που τους είναι γνωστά. Τα παιδιά θέλουν να βλέπουν τα γνωστά τους παραμύθια να ζωντανεύουν. Άλλωστε η επανάληψη αρέσει σε όλα τα παιδιά. Κοιτάξτε, σ’ αυτό το θέατρο έχω ήδη ανεβάσει άλλες δυο φορές τον «Ηρακλή». Η εκ νέου επιλογή του από τα παιδιά θα μας δώσει ερέθισμα να κάνουμε μια καινούργια παράσταση με νέο ενδιαφέρον χωρίς να κρατήσουμε ούτε τα παλιά κουστούμια ούτε τα παλιά σκηνικά. Θα είναι μια καινούργια παραγωγή.\nΣήμερα, με όλα αυτά που συμβαίνουν γύρω μας, τα παιδιά βομβαρδίζονται από σκληρές εικόνες. Πώς μπορεί το θέατρο να τα θωρακίσει;\nΘα σας απαντήσω πρώτα για τις εικόνες στο θέατρο. Όπως έλεγε και η Πηνελόπη Δέλτα, «η ζωή δεν είναι μόνο χαρές και τραγούδια, είναι και λύπες». Για παράδειγμα, η «Ιλιάδα» είναι ένα πολεμικό έπος. Βλέπεις τη λύπη που σκορπά αυτό το έργο, για παράδειγμα, στον Αχιλλέα - και μόνο τη φράση του «Καταραμένος ο θυμός που κάνουν τους ανθρώπους να θυμώνουν» τα παιδιά καταλαβαίνουν ότι από τον θυμό μπορούν να προέλθουν πολλά κακά. Όλα αυτά σ’ ένα έργο για παιδιά εξηγούνται από την αρχή: ποιος είναι ο κάθε ήρωας, τι θέλει, για ποιον λόγο γίνονται όλα αυτά, στη συγκεκριμένη περίπτωση στην «Ιλιάδα»: εξηγούμε στα παιδιά συμβάσεις του θεάτρου -ιδίως σε πολύ μικρά- ότι οι ηθοποιοί είναι εκπαιδευμένοι να «παίζουν» πως μάχονται, ότι το έργο απομονώνει πενήντα μία ημέρες από τον δέκατο χρόνο του Τρωικού Πολέμου και ότι με τον θάνατο του Έκτορα τελειώνει η «Ιλιάδα» αλλά δεν τελειώνει και ο Τρωικός Πόλεμος έφερε μύρια κακά και ολοκληρώθηκε με τον Δούρειο Ίππο. Τελειώνοντας το έργο, τα παιδιά παίρνουν μαζί τους την ειρήνη.\nΚαι γενικότερα για τις εικόνες σήμερα στην κοινωνία;\nΜε όλα αυτά που βλέπουν τα παιδιά, θα ήταν πολύ καλό να πετάξει κανείς τις τηλεοράσεις. Γιατί αν βλέπουν οι ενήλικες που έχουν κρίση είναι καλά, όταν βλέπουν όμως τα παιδιά ότι υπάρχει χωρίς να φιλτράρεται, υπάρχει πρόβλημα. Δεν είναι τυχαίο που έχει αυξηθεί το bullying και όλα αυτά. Πιστεύω ότι θεατρική πράξη μπορεί να βοηθήσει πάρα πολύ σε αυτά. Όλα γίνονται στο θέατρο χωρίς διδακτισμό σε παιδιά που συχνά μπορούν να είναι πνεύματα αντιλογίας. Μέσα από την εικόνα το παιδί αποκωδικοποιεί το μήνυμα και το εσωτερικεύει αβίαστα.